Opština Kostajnica - Volonterski servis opštine Kostajnica\nVolonterski servis opštine Kostajnica\nObavještavaju se svi građani opštine Kostajnica da je otvoren volonterski servis za teritoriju opštine Kostajnica.\nCilj volonterskog servisa je da pruži pomoć građanima opštine Kostajnica u dostavi potrebnih namirnica, recepata za lijekove i lijekova licima starosti preko 60 godina starosti, lica koja su hronični bolesnici i na lica koja se nalaze u izolaciji zbog virusa Korona a nisu u mogućnosti da obezbjede potrebne namirnice za vrijeme trjanja izolacije.\nPozivaju se svi građani koji su voljni da se pridruže ovoj akciji jer se u narednom periodu očekuje veći broj lica koja će biti u izolaciji da se jave na broj telefona 066-145-059 koordinator volonterskog servisa Maja Nikolić.\nServi će biti dostupan svaki radni dan u periodu od 09.00 do 12.00 časova sve dok se situacija ne stabilizuje.\nMole se građani da ne sloupotrebljavaju servis kako bi oni kojima je pomoć potrebna istu mogli blagovrmeno dobiti.\nPozivamo sve građane kojima je potrebna recet od porodičnog ljekara da se jave u Dom zdravlja na telefon 052-664-260 a svi ostali da se jave koordinatoru volonterskog servisa Maji Nikoklić na broj telefona 066-145-059.


Gradski odbor SNS-a u Požarevcu objavio rezultate ponovljenih izbora na 3 biračka mesta • Poportal\nGradski odbor Srpske napredne stranke u Požarevcu objavio je večeras rezultate ponovljenih lokalnih izbora na tri biračka mesta u Požarevcu koje je obradio njihov izborni štab.\nPrema njihovim podacima na biračkom mestu broj 6 u selu Brežane ukupan broj izašlih glasača je 444, odnosno 60,57%. Od toga je lista Aleksandar Vučić – za našu decu osvojila čak 415 glasova ili 93,47% . Na tom biračkom mestu lista Ivica Dačić – SPS osvojila je 15 glasova, odnosno 3,38%.\nNa biračkom mestu 25 u mesnoj zajednici Burjan koje se nalazilo u Osnovnoj školi „Vuk Karadžić“ izašla su 352 birača što u izlaznosti iznosi 33,4%. Lista „Aleksandar Vučić – za našu decu “ osvojila je 246 glasova odnosno 69,89%. Ivica Dačić-SPS osvojila je 52 glasa ili 14,77%.\nNa biračkom mestu broj 26 takođe u MZ Burjan u OŠ „Vuk Karadžić“ svoje pravo da glasa iskoristilo je 399 građana, odnosno 36,51%. I ovde je lista SNS-a odnela pobedu sa 293 dobijena glasa ili 73,43%. SPS dobio je na ovom biračkom mestu 52 glasa što predstavlja 13,03% glasača.\nPo proračunu izbornog štaba gradskog odbora SNS-a u Požarevcu, mandati u budućem lokalnom parlamentu biće podeljeni na sledeći način:\nLista Aleksandar Vučić – za našu decu : 49 mandata\nIvica Dačić – SPS – JS : 13 mandata\nVlaška stranka „Most“ : 2 mandata i\nSuverenisti: 4 mandata.\nSaša Pavlović, kandidat za odbornika Srpske napredne stranke, zahvalio je građanima Požarevca što su izašli na ponovljene izbore, na njihovom strpljenju i većem poverenju i rezultatu koji je ostvaren:\n„Očekujemo zvanične rezultate. Rezultati koje smo ostvarili u poslednje dve nedelje su istorijski i daju nam jednu veliku obavezu da u budućnosti moramo raditi još jače i bolje i da uzvratimo ovo poverenje koje smo dobili.“\nOstaju još ponovljeni parlamentarni izbori koji će biti održani u sredu, 1. jula, na biračkom mestu broj 23, MZ Bulevar. Ovom prilikom Pavlović je pozvao građane da izađu i ostvare svoje građansko pravo i izrazio nadu da će se time završiti ovaj izborni ciklus u Požarevcu.\nNestanak električne energije zbog radova


KK APATIN PORAŽEN OD FUTOGA, KK DUNAV SUTRA PROTIV VELIKE KIKINDE | Radioapatin\nKK APATIN PORAŽEN OD FUTOGA, KK DUNAV SUTRA PROTIV VELIKE KIKINDE\nKošarkaši Apatina juče su u okviru 4. kola Druge regionalne lige Sever, na svom parketu odigrali utakmicu protiv iskusne ekipe KK Futog 1276, koju su završili porazom rezultatom 65:88, po četvrtinama 17:23, 17:20, 10:24 i 21:21.\nApatincima je ovo drugi poraz od početka sezone,ali uz dve pobede nalaze se u gornjem delu tabele.\nU narednom kolu KK Apatin gostuje u Bačkoj Palanci gde će se sastati sa ekipom Marina.\nDrugi apatinski klub KK Dunava 2014 sutra od 21 čas u okviru 4. kola Prve regionalne lige Sever grupa B, ugostiće ekipu Velike Kikinde.\nObe ekipe su u prva tri kola pretrpele poraze i trenutno dele poslednju poziciju na tabeli, pa će ovo biti derbi začelja.


► EU pozvala na puno rasvetljavanje ubistva Borisa Njemcova\nEvropska unija pozvala je, na petu godišjicu ubistva Borisa Njemcova, jednog od vodećih ruskih opozicionara, da se njegovo ubistvo u potpunosti i transparentno istraži i da se osigura da svi umešani u taj zločin odgovaraju.\nEvropska služba za spoljne poslove (EEAS) podsetila je danas u saopštenju da je Njemcov, bivši ruski vicepremijer i jedna od vodećih figura ruske opozicije brutalno ubijen pre pet godina u centru Moskve.\n"Boris Njemcov je uprkos brojnim preprekama neustrašivo radio da promoviše demokratske vrednosti i politički pluralizam u Rusiji. On ostaje inspiracija za mnoge u vreme kada se sve više ograničavaju civilno društvo i nezavisni mediji u Rusiji i blokiraju slobode restriktivnim zakonima", navodi se u saopštenju EEAS-a.\nNjemcov, vodeći kritičar predsednika Vladimira Putina, ubijen je 2015. u Moskvi, na mostu nedaleko od Kremlja.\n27.02.2020, 13:02h svevideci Preporuči\nKome bi to trebalo da odgovaraju?


Paljokaj i Tuhina (Foto Kontakt)\nPaljokaj i Tuhina govorili su danas u okviru teme “Budući odnosi EU i Kosova u sledećih pet godina, nakon poslednjih izbora u EU” o novoizabranoj strukturi EU, odnosima snaga i interesa, evropskoj perspektivi Balkana, situaciji nakon neuspeha u otvaranju pregovora o pristupanju Albanije i Severne Makedonije, procesu dijaloga i normalizaciji odnosa između Kosova i Srbije i ostalim temama od značaja za naše podneblje.\nOvaj dijalog ne deluje, malo se situacija relaksirala, ali pravog rešenja nema , ističe Paljokaj.\nSmatra da će Kosovo, ukoliko uspe uskoro da formira novu vladu, biti za nastavak dijaloga, da će ukinuti takse na uvoz robe iz Srbije i BiH, ali pod uslovom uvođenja načela potpunog reciprociteta, što će, ocenjuje, za Beograd biti veći izazov nego takse.\nOn je rekao da plan moguće podele ili razmene teritorija ne postoji na papiru, službeno, ali da je od mnogo ljudi čuo da su predsednik Srbije Aleksandar Vučić i kosovski predsednik Hašim Tači stavljali na sto mape i crtali po njima.\nPrema njegovim rečima, takse su uvedene takoreći iz očaja kosovskih političara, koji više nisu znali šta da rade.\n“Imate Srbiju koja iskoristila dijalog da lobira protiv Kosova, predstavila je dijalog kao da je o statusu, a zapravo nije. Kako god, ako su takse uticale na to da se ne dogodi sporazum koji bi bio štetan, onda su one dobra nuspojava. Ako je taksama sprečena podela Kosova ili razmena teritorija, mnogi čak i u Evropi kažu – neka, bolje je da nema sporazuma, nego da bude neki takav opasan sporazum” – kaže Paljokaj.\nSmatra da će biti dosta unutrašnjih previranja na Kosovu oko dijaloga, pre nego što sednu za pregovarački sto u Briselu.\n“Oni će biti za nastavak dijaloga, ali neće to doživeti kao neku opsesiju, jer kao što život ide dalje i bez sporazuma i primene onih koji su postojali, ići će i dalje. Ionako je prošlo 9 godina od dijaloga, a rezultati nisu baš vidljivi, tako da ne verujem u priče o brzom rešenju. Ali, moguće da privremeno naprave neku takozvanu deklaraciju o miru ili nenapadanju, da prestanu pretnje oružjem, da bude jasno da sukoba nema, pa koliko će moći uz pomoć EU i drugih faktora progurati proces pomirenja i normalizacije odnosa” – kaže Paljokaj.\nIstiče da je za Kosovo i region bitno kako će se promene u EK odraziti na ponašanje EU u dijalogu Beograda i Prištine.\nPrema njegovim rečima, na Kosovu postoji strah nakon izbora Žozepa Borela za visokog predstavnika EU za spoljnu politiku i bezbednost, s obzirom na to da dolazi iz Španije koja nije priznala Kosovo, iako je rekao da će sada voditi politiku EU i biće neutralan u vođenju dijaloga.\nSastav EK i EP je gotov, Borel razmišlja da li će imenovati posebnog izaslanika za dijalog ili će on to voditi, to će se videti, ali sada se čeka osnivanje vlade na Kosovu, kako bi se videlo kako će se ona ponašati prema dijalogu, kaže Paljokaj.\nOcenjuje da će to biti značajne promene, jer će premijer verovatno biti iz pokreta Samoopredeljenje.\n“Oni su malo evoluirali od stava da su protiv svakog dijaloga sa Beogradom, do stava da su za drugačiji dijalog. Imamo značajne promene unutar Demokratskog saveza Kosova (LDK), jer tamo su najviše glasova dobile mlade snage koje isto tako žele drugačiji dijalog. Tako da će i za Beograd i za Brisel sada biti malo teže snaći se, jer neće biti po inerciji nastavak dijaloga kao što je bio do sada, jer mlade strukture i unutar Samoopredeljenja i unutar LDK misle da on Kosovu ništa nije doneo. Zato nema odgovora na to kako će se nastaviti dijalog” – kaže Paljokaj.\nNa proleće ćemo imati izbore u Srbiji, mada je, kao što kažu u Briselu, tamo sve jasno.\nNe znam da li je bolje da bude sve jasno kao u Srbiji ili da bude haotično kao što je bilo na Kosovu, nijedna situacija nije baš najbolja, smatra Paljokaj.\nOn je mišljenja da uloga EU, kako u svemu, tako i u dijalogu, ne zavisi od birokrata u Briselu, već od ključnih država članica.\n“Ako se u dijalog uključe Nemačka i Francuska, a počele su, one imaju moć progurati rešenje, i ako obećaju Srbiji i Kosovu napredak ka EU, one mogu to i ostvariti. Zato će ključno biti ponašanje tog nemačko-francuskog motora EU, a ne samo Borela i činovnika u Briselu” – smatra Paljokaj.\nU međuvremenu su se, napominje, pojavili novi igrači na sceni – SAD već imaju dva izaslanika, jednog za dijalog, jednog za region, EU nema nijednog, Rusija ima značajnu ulogu, ako se računa njen uticaj u Srbiji i među Srbima u regionu.\nEK i EP jesu za nastavak procesa proširenja EU, ali kao što se videlo na primeru Severne Makedonije i Albanije, ili u slučaju vizne liberalizacije za Kosovo, dobro je da vas podrže EK i EP, ali to nije dovoljno, ističe Paljokaj.\nUkazuje da se očekivanjima da će proces ići brzo, da je članstvo u EU zagarantovano mora prići oprezno jer, smatra, u Briselu ništa nije zagarantovano – proces je i dalje otvoren, nije zaustavljen, i iako je jako usporen, nastavlja se dalje.\nAko išta zajedničko imaju Kosovo i Srbija, to je cilj integracije u EU, kaže Paljokaj i dodaje da nakon primera Severne Makedonije i Albanije, nema baš mnogo razloga za verovati EU da će održati reč i kada se ispune svi uslovi koje postavljaju.\n“Znao sam reći, da je Srbija 2008. godine priznala Kosovo, verovatno bi danas već bila članica EU, a ako bi danas priznala Kosovo, verovatno neće u EU u narednih 10 godina, jer su se stvari promenile i sada protivljenje proširenju nema više baš veze sa time da li država ispunjava uslove ili ne, već su se promenile okolnosti unutar EU. Očito nema volje kao što je nekada bilo za procesom proširenja” – smatra Paljokaj.\nZnamo da dijalog treba da se odblokira time što će nova kosovska vlada doneti odluku o suspenziji, ukidanju ili relokaciji tarifa na uvoz robe iz Srbije i BiH i time bi se stvorila klima za nastavak dijaloga, kaže Đeraćina Tuhina, dopisnica RTK i Radija Slobodna Evropa iz Brisela.\nMeđutim, dodaje da se u međuvremenu pojavilo više inicijativa, koje nisu samo briselske.\nPrema njenim rečima, Federika Mogerini je menjala format dijaloga u skladu sa sagovornicima, pa smo imali dijalog na nivou premijera, predsednika… saopštavala je završetak prve i početak druge faze, bez pokazivanja šta je postignuto i implementirano, a što je kulminiralo otvaranjem Pandorine kutije dozvoljavanjem rasprave o razmeni teritorija između Kosova i Srbije, što neke relevantne države članice nisu nikako podržavale.\nTu je rođena francusko-nemačka inicijativa koja je imala za cilj da amortizuje štetu koju je učinila Federika Mogerini načinom na koji je vodila dijalog, napominje ona.\nTu je još američka inicijativa i dva izaslanika, dodaje Tuhina, tako da je proces dijaloga sada praktično u tri kanala, koji ne mora da znači da su koordinisani u ovom trenutku.\nImamo Žozepa Borela koji će najverovatnije imenovati specijalog izaslanika za dijalog, tako da i dalje nije jasno u kom političkom, ali i geografskom pravcu će ići ovaj dijalog – da li će to biti u Briselu, Berlinu ili Vašingtonu, kaže ona.\n“Sve dok se to ne iskristališe u smislu moguće koordinacije ova tri faktora, neće biti jasno u kom pravcu će se ići, kao što više nije jasno da li će okončanje dijaloga automatski podrazumevati sveobuhvatni sporazum o normalizaciji odnosa, od čega sada odstupaju evropski zvaničnici, više se ide ka nekom mirovnom sporazumu ili deklaraciji, jer se zna da je taj sporazum neka vrsta utopije, jer nijedna država na svetu nema potpuno normalizovane odnose sa susedima. Jedino se zna da prvi korak treba da bude ukidanje takse i drugo, da dijalog više nema alternativu” - napominje Tuhina.\nSlaže se da bez obzira na stepen podrške EK ili EP, konačna odluka leži na zemljama članicama EU.\nI u makedonskom i u slučaju vizne liberalizacije za Kosovo, ona leži u jednoj prestonici – Parizu, na čijem čelu je predsednik Emanul Makron, koji na neki način predstavlja kočnicu u procesu proširenja EU, sa stavom da neće biti proširenja bez unutrašnjih reformi, ističe Tuhina.\nSvi ostali u EU ne kriju neophodnost da EU sa 28, možda ubrzo 27 članica, mora da se reformiše, i sistem odlučivanja mora da se promeni, kaže Tuhina, uz ocenu da reformski i proces pridruživanja zemalja članica Zapadnog Balkana ne mora biti uslovljavan ovim procesom, jer su u pitanju dva procesa koji zahtevaju vreme i mogu se odvijati nezavisno jedan od drugog.\n“Jedino je evropska perspektiva bio taj motor reformi na Zapadnom Balkanu. Sve ono što se učinilo u regionu, nije rezultat dobre volje političke elite, već uslovljavanja iz Brisela. Imajući u vidu šta se desilo sa Severnom Makedonijom i viznom liberalizacijom, EU je izgubila tzv. šargarepu i taj motor da bi progurao dalje ostala otvorena pitanja. Jedno je kritično – dijalog između Kosova i Srbije, koji je otpočeo upravo zbog tih evropskih integracija. Perspektiva postizanja istorijskog, sveobuhvatnog, legalno obavezujućeg sporazuma između Prištine i Beograda bila je takođe u svetlu evropske ponude iz Brisela. Međutim, ta ponuda više ne postoji ili je zamagljena, tako da će sve teže biti evropskim zvaničnicima da od bilo koje strane traže kompromise i koncesije u cilju postizanja tog sporazuma” – naglašava Tuhina.\nPrema njenim rečima, u januaru počinje neka nova faza za Zapadni Balkan, koja će se od evropskih zvaničnika predstavljati kao velika pobeda, kredibilniji proces, za dobrobit građana prvo regiona pa EU, ali prakticno znači još jedno odugovlačenje u smislu proširenja i potencijalnog članstva svake zemlje Zapadnog Balkana u EU.\n“U dokumentu koji smo izradili Augustin Paljokaj i ja, predviđamo da je region sve dalje od članstva, ali sve bliže nekoj vrsti specijalnog partnerstva koje će se ticati čitavog Zapadnog Balkana”, kazala je Tuhina.\nOtvoreni razgovor sa Đeraćinom Tuhinom i Augustinom Paljokajem, održan je u Centru građanske energije (CEC) u Mitrovici, u organizaciji NVO Aktiv.\n28.03.2020 Izolovani svi koji su bili u kontaktu sa zaraženom (1830)\n28.03.2020 Policija: Srbin iz Čaglavice nije pretio Tačiju (851)\n28.03.2020 Ranjeni policajac iz Vrbovca u teškom stanju (330)


21.06.2020 u 09:05\nSastanak o dijalogu Beograda i Prištine u Beloj kući ugovoren iza leđa EU\nNjUJORK – Sastanak predsednika Srbije Aleksandra Vučića i kosovskog predsednika Hašima Tačija u Vašingtonu ugovoren je iza leđa EU, piše Njujork tajms i ističe da se SAD udaljavaju od saveznika u Briselu. U opširnoj analizi trenutnog statusa dijaloga i angažmana SAD u tom procesu, ulozi Ričarda Grenela u pregovorima, list pored ostalog spekuliše i s tezom da su Vučić i Tači napravili tajni dogovor o uslovima budućeg sporazuma, uključujući i ideju o menjanju granica Kosova, a za to se list poziva na reči „četvoro bivših američkih zvaničnika, koji su citirali osobe uključene u pregovore”. Njujork tajms navodi i da pristalice Grenelovog pristupa pregovorima Beograda i Prištine smatraju da tajni dogovor Tačija i Vučića opravdava novu američku strategiju. „Iako su njihove funkcije\n10.06.2020 u 10:47\nTači prihvata dijalog koji vode SAD\nPRIŠTINA - Predsednik privremenih prištinskih institucija Hašim Tači izjavio je da će u dijalog biti uključen u skladu sa ustavnim ovlašćenjima i da će biti za stolom tamo gde politički proces vode SAD, dok će dijalog koji će se voditi pod pokroviteljstvom EU prepustiti vladi. Tači je gostujući na TV „Kljan Kosova” pozvao izaslanika EU za dijalog Beograda i Prištine Miroslava Lajčaka da promeni stav o Kosovu i dodao da ne veruje da će Lajčak doneti obostrano priznanje, dok je izrazio poverenje u SAD, prenosi „Kosovo onlajn”. „Lajčak treba da zna da na Kosovo dolazi u nezavisnu i suverenu zemlju, a ne u zemlju sa Rezolucijom 1224”, rekao je Tači. On je dodao da Priština mora blisko da sarađuje sa SAD i EU i da je njeno jedino odredište EU, ali je ocenio da Unija mora biti korektna\n08.06.2020 u 12:04\nTači: Spremni smo za dijalog, sporazum moguć ove godine\nPRIŠTINA – Predsednik privremenih kosovskih institucija Hašim Tači rekao je danas da je Priština spremna za dijalog sa Beogradom i da taj proces ne bi trebalo da se odlaže, dodajući da veruje da bi sporazum mogao biti postignut u toku ove godine. Tači je, na konferenciji za štampu, izjavio da bi moralo brzo da se krene u tom pravcu kako bi mogli da se pridruže EU i NATO. Naveo je da je optimista da će dogovor sa Beogradom biti postignut u toku ove godine. „Zahvalan sam vladi jer je uklonila izgovore koje je Srbija koristila da izbegne dijalog. Kosovo je jasno u onome što želi u dijalogu. Iznad svega, Kosovo je u ovom procesu zajedno sa Sjedinjenim Američkim Državama i svim drugim saveznicima. Moramo što pre da krenemo u tom pravcu da bismo postali deo NATO i EU”, rekao je Tači,\n22.05.2020 u 08:58\nPRIŠTINA – Kosovski predsednik Hašim Tači izjavio je da ne postoji nikakav sporazum s Beogradom i istakao da je njegov „san” da se opštine na jugu centralne Srbije Preševo, Medveđa i Bujanovac pripoje Kosovu. „Sanjam da Preševo, Medveđa i Bujanovac budu pripojeni bez ugrožavanja teritorijalnog integriteta Republike Kosovo”, rekao je Tači sinoć na TV Kljan Kosova, prenosi Tanjug. On je rekao da ne postoji nacrt sporazuma između Srbije i Kosova, da veruje u američko posredovanje i istakao da svako ko govori o razmeni, to čini za unutrašnju političku upotrebu, jer se o tome nikada nije govorilo, pogotovo ne u Vašingtonu, prenosi Kosovo onlajn. Optužbe odlazećeg premijera Aljbina Kurtija o tajnom sporazumu sa Srbijom nazvao je „čaršijskim pričama”, jer nikakav sporazum ne\n21.05.2020 u 19:50\nTači: Nezavisnost Crne Gore bio je važan korak za mir na Balkanu\nPRIŠTINA - Kosovski predsednik Hašim Tači čestitao je danas Dan nezavisnosti Crne Gore, uz ocenu da je nezavisnost te zemlje bila važan korak u nastojanju da se uspostavi mir na Balkanu. „Čestitam predsedniku Crne Gore Milu Đukanoviću, Vladi i građanima Crne Gore njihov Dan nezavisnosti. Delimo zajedničke demokratske vrednosti i naš put ka evroatlantskoj budućnosti”, napisao je Tači u poruci na Tviter nalogu, navodi Kosovo onlajn. Crna Gora danas obeležava 21. maj - Dan nezavisnosti, kada je pre 14 godina, 2006. na referendumu obnovila državnu samostalnost.\n30.04.2020 u 17:04\nTači dao mandat Hotiju za formiranje vlade\nPRIŠTINA - Predsednik privremenih kosovskih institucija Hašim Tači je dao funkcioneru DSK Avdulahu Hotiju mandat za formiranje nove vlade. Kako je navedeno, Tači je objavio dekret kojim Hotija imenuje za mandatara. Prema tom dokumentu, koji je potpisao Tači, Hoti je predložen skupštini tzv. Kosova kao kandidat za premijera za formiranje vlade privremenih kosovskih institucija, prenosi Tanjug. Ističe se da kandidat, u ovom slučaju Hoti, ima 15 dana da podnese predlog vlade skupštini na izglasavanje, prenosi Kosovo onlajn pisanje Kohe.


PANČEVO: Peti protest “1 od 5 miliona” završen lepljenjem nadimaka SNS funkcionera na ulazna vrata Gradske uprave (FOTO) | 013 info\nPANČEVO: Peti protest “1 od 5 miliona” završen lepljenjem nadimaka SNS funkcionera na ulazna vrata Gradske uprave (FOTO)\nPančevo, Pet, 01/03/2019 - 22:41\nBrojni Pančevci po peti put su održali protestni skup i šetnju protiv predsednika Aleksandra Vučića i njegove vlasti pod nazivom “1 od 5 miliona”.\nDoktorandkinja Fakulteta političkih nauka Jelena Vujanović obraćanje je počela stihovima Milan Rakić o dobroj zemlji koju je zahvatila naprednjačka umesto kao u originalu zapadnjačka reka i poručila da to nije istina jer u Pančevu više nema straha, da mladi imaju stav i žive za svoju zemlju i podsetila da je patriotizam ponovo kućno vaspitanje.\nKako je naglasila ako su nasilnik Jutka, onaj što je imao firmu Asomakum, i oni što na Kosovo šalju ofarbane vozove – patriote, onda okupljeni koji protestuju prihvataju da budu izdajnici kako ih naziva Aleksandar Vučić, kome je Jelena poručila i da pošto toliko kuka kako i ne spava da se povuče i naspava a da pusti mlade da izgrade bolju Srbiju.\n-- Nasilnike u zatvor a ne na čelu opština – takvu Srbiju hoćemo, poručila je ona i primetila da je carstvo prostestima zaljuljano i da ne treba prestati.\nMašinski inženjer i umetnik Ivan Kolarik podsetio je da na dva pančevačka simbola, natpis na zgradi muzija – Justicija regnorum fundamentum i sliku “Seoba Srba” koja se unutra nalazi, uz opasku da smo opet u vremenima u kojima pravda nije temelj države, i da je 600.000 mladih ponovo otišlo u seobu jer nema pravde u Srbiji.\nVlastodršce je nazvao zlim i pohlepnim naglašavajući da na toj strani ima i dosta naivnih koji su “dobili posao i 38.000 dinara plate od koje svakom meseca SNS moraju da vrate 6 hiljada” .\n- A onda su prvo tražili da skupe po 10 sigurnih glasova, pa za sledeće izbore 100 i tako su ih uvukli u zločin, rekao je Kolarik i dodao da su ti ljudi platili 5 dinara da u kolo uđu a sada plaćaju da iz njega izađu “a ta cena će biti sve veća i na kraju tolika da nema nazad.\nPrisutne je pozvao ohrabre takve ljude, i da im pruže ruku, da im pomognu ali i da im objasne “da je bez obraza ipak lakše živetei nego nositi bukagije na robiji”.\nOpoziciji je Kolarik poručio da siđe među ljude i pita narod šta da se radi, a građanima je poručio da su opozicija baš oni, dok je TV Pančevo nazvao najvećom sramotom koju je video.\nOn je čoveku koji ljude u protest naziva bandom i ološem poručio da nije dostojan ni noge da im opera.\nGlumac Branislav Lečić ocenio je da je ova vlast posledica velikog očaja koji je u Srbiji i ocenio da je “nama najgori naš domaći okupator. Dodao je kako Srbija jeca i pati pod “genijem” koji je još u Slobinoj vlasti gušio medije a sada ih je preuzeo. Novinari su u strahu za opstanak, ocenio je Lečić i ipak dodao kako nema alibija za nedostatak stave i slobode.\n- Njima najviše smeta što ste došli spontano, oni hoće dirigovan život, da sve u našim životima zavisi od njih, da nemaš ništa u životu ako nisi njihov, oni hoće da budu apsolutna i totalna vlast, oni traže da budemo izdajnici sopstvenog života – a to je neizvodljivo, objasnio je Lečić i naglasio da su protesti bitka za slobodu.\nLečić je zatražio da se 9. marta, u subotu, protesti iz svih mesta u Srbiji sliju u jedan u Beogradu “kako bi video koliko nas ima i kako smo gnevni”. Poručio je i da ljudi u protestima nisu njegov narod nego su čak i solidarni “ i sa njegovim pokorenim narodom” jer i njih razumeju i bore se i za njihovu slobodu.\nProteste svake nedelje Lečić je nazvao svečanošću, dodao da je važno izdržati i naglasio da oni otrežnjuju i vlast i opoziciju. On je ocenio kako vlast “plaši normalne Srbije” dodajući kako žele kompletnu kontrolu “kako bi narodu prodavali laž” a samo se “kukavice boje istine”.\nLečić je primetio da predsednik Srbije ima govor mržnje i poručio mu da zbog toga treba da ga je sramota. Od okupljeni je zatražio da ostanu uporni u protestima “jer je to borba za decu i za čitavo društvo” ocenjujući da ako se sad ne istraje do pobede onda će biti još više poniženja.\nProtest je počeo aplauzom solidarnosti i podrške koji je bio upućen Nenadu Živkoviću, a posle šetnje u kojoj je učestvovalo par hiljada Pančevaca, upravo su nadimci koje je on dao SNS i gradskim funkcionerima bile zalepljenje na ulazna vrata zgrade Gradske uprave.


Pad: Crna Gora na 50. mjestu UEFA liste, prvak uskoro kreće od preliminarne runde? - Vijesti.me\nCFL TONE SVE NIŽE\nPad: Crna Gora na 50. mjestu UEFA liste, prvak uskoro kreće od preliminarne runde?\nTrend je takav da su naši klubovi u posljednje dvije sezone ostvarili bolje rezultate samo od klubova iz San Marina Edit\n4074 pregleda 15 komentar(a)\nSa utakmice Sutjeska - Linfild (Foto: Savo PRELEVIC)\nAleksandar Radović 7. avgust 2019, 15:02\nNakon nepotpunog trećeg kola kvalifikacija za evropska takmičenja, Crna Gora se nalazi na 50. mjestu Uefine klupske rang-liste, što je najniži plasman još od početnih sezona nakon nezavisnosti, odnosno formiranja nacionalnog šampionata.\nIza Crne Gore, po klupskom koeficijentu samo su Estonija, Kosovo, Farska Ostrva, Andora i San Marino.\nKoeficijent Uefe, koji se dobija tako što se sabiraju rezultati klubova u posljednjih pet sezona (bod za pobjedu, pola boda za remi) i dijele sa brojem učesnika (Crna Gora ima četiri), za crnogorske ekipe iznosi 4,375 (ne računa se prolaz dalje, već samo rezultati).\nToliki koeficijent imaju Sjeverna Irska i Estonija.\nOve sezone su Sutjeska, Budućnost, OFK Titograd i Zeta, do sada, ostvarili koeficijent jedan, sa dva remija Sutjeske, dvije pobjede Budućnosti, te po remi OFK Titograda i Zete (četiri boda, četiri kluba).\nOstao je još revanš Linfild – Sutjeska, narednog utorka u Belfastu, tako da prvak ima šansu da poveća koeficijent, a da eventualnim plasmanom u plej-of Lige Evrope, nakon poraza u Podgorici 2:1, izbori još dva evropska meča.\nAko se, međutim, ništa ne promijeni, odnosno ako Sutjeska izgubi, prvak Crne Gore vjerovatno će vrlo brzo, možda od sezone 2021/22, morati da krene od samog evropskog dna.\nNaime, šampioni četiri najslabije rangirane zemlje na Uefinoj listi ne igraju u kvalifikacijama, već na preliminarnom turniru, sa koga pobjednik stiče pravo da učestvuje u prvoj kvalifikacionoj rundi za elitno takmičenje.\nTrend je takav da su naši klubovi u posljednje dvije sezone ostvarili bolje rezultate samo od klubova iz San Marina!\nUkupno su osvojili prosječno 1,375 bodova (koliko i estonski), dok su recimo klubovi sa Kosova ostvarili koeficijent četiri, sa Farskih Ostrva 2,25, iz Andore 2,333...\nŠta bi značio novi pad na listi i učešće prvaka na preliminarnom turniru, sa neizvjesnim ishodom – prije svega, manju zagarantovanu zaradu od Uefe, te dodatno urušavanje imidža nacionalnog šampionata, koji je, očito, sve slabiji.\nTo više nije utisak, to je – činjenica.\nKao što je i činjenica da 12 godina nakon nezavisnosti, samo jedan stadion zadovoljava bukvalno minumum minimuma uslova za odigravanje mečeva trećeg kola Uefinih takmičenja i nacionalnog tima.\nI pored velikih ulaganja FSCG u pomoćne i glavne terene, reflektore, infrastrukturu uopšte, uprkos trenerskoj školi koja izdaje Uefine licence, uprkos tome što se fudbal voli u Crnoj Gori, i što su se ovdje rađali i stvarali igrači – i svjetskog kalibra, crnogorski klupski fudbal tone...


"Cilj mi je da OŠ "Sveti Sava" što pre dobije fiskulturnu salu"\nNaslovna Društvo Intervju „Cilj mi je da OŠ „Sveti Sava“ što pre dobije fiskulturnu salu“\n„Cilj mi je da OŠ „Sveti Sava“ što pre dobije fiskulturnu salu“\nIntervju: Predsednik saveta MZ Centar, Miroslav Miša Ivanović\nOsnovna škola "Sveti Sava" u Bačkoj Palanci\nBAČKA PALANKA: Mesna zajednica Centar dostavila je finansijski plan Opštinskom veću na juče održanoj sednici.\nPredsednik saveta MZ Centar Miroslav Miša Ivanović za BAP VESTI kaže da je glavni prioritet ove mesne zajednice u ovoj godini, završetak projekta fiskulturne sale u OŠ „Sveti Sava“ i apliciranje na konkurs kako bi konačno, ova škola dobila preko potrebnu salu za fizičko.\n„Do kraja marta ove godine biće gotova kompletna projektna dokumentacija tako da ćemo moći da apliciramo na konkurse Pokrajine i Republike, preko naše Opštine. Naglasio bih da je predsednik opštine Bačka Palanka, Branislav Šušnica aktivno učestvovao u svemu tome i podržao je ideju da škola koja postoji 65 godina, dobije fiskulturnu salu. Što se tiče mene lično, kao predsednika saveta, najvažnije mi je da se to završi“, kaže Ivanović.\nU toku ove godine, MZ Centar planira da realizuje još jedan projekat. U pitanju je obnova terena u ulici Žarka Zrenjanina prema Majevici. Kako kaže naš sagovornik, tamo nema ni struje, teren je u proteklom periodu raščišćen, pa bi se radilo na ponovnom dovođenju struje i kompletnom sređivanju terena.\n„Ove godine ideja je da se ti tereni na otvorenom srede, a sledeće godine, iza tih terena, želimo da napravimo i jednu salu koju bi deca mogla da koriste u zimskom periodu“, navodi Miša Ivanović.\nMesne zajednice nemaju ingerencije da same odlučuju o krupnijim projektima, ali mogu da upute inicijative lokalnoj samoupravi. Predsednik saveta MZ Centar kaže da je uputio inicijativu za izgradnju pešačke staze na putu prema Gajdobri i atmosferska kanalizacija u ulici Branka Radičevića.\n„Sa jedne strane deca idu putem i to mi je takođe jedan od prioriteta jer je u pitanju bezbednost dece. Takođe, obraćali su nam se građani iz ulice Branka Radičevića sa željom da se uradi atmosferska kanalizacija jer imaju velik problem kad padne veća količina kiše. Dao sam predlog predsedniku opštine da se to uradi“, istakao je naš sagovornik.\nDosta toga je urađeno u okviru objekta koje koristi PU „Mladost“, a u kojem borave najmlađi sugrađani. Miša Ivanović kaže da je u vrtiću urađena atmosferska kanalizacija, urađena je fasada u dvorištu, a uz pomoć donatora i roditelja dece stavljeni su paneli.\n„Ove godine nastavićemo sa radovima u vrtiću i promeniti stolariju ali i sve okrečiti“, rekao je predsednik MZ Centar Miroslav Miša Ivanović.\nVAR ukida samostalnost sudija na terenu Intervju sa Stefanom iz Santos brothers band-a (VIDEO)\nMesna zajednica Centar\nPrethodni tekstPozorišna predstava „Sve za tebe ljubavi“ u Baču\nSledeći tekstSve oštriji uslovi za registraciju „krševa”\nIsključenje vode za sredu (04.08.)


Nove usluge elektronske komunikacije – Nadlanu.com\nObjavljeno 25. maja 2012. / 11:44:28\nBEOGRAD, 25. maja 2012. (Beta) – Poreski obveznici nedovoljno koriste pogodnosti elektronske komunikacije s Poreskom upravom i elektronske prijave poreza, izjavio je pomoćnik direktora Poreske uprave Srbije Dejan Vidojević.\n„Preko novog portala Poreske uprave omogućeno je podnošenje elektronske prijave poreza na dodatu vrednost (PDV) i za tu uslugu se prijavilo oko 30.000 obveznika, što je znatno manje od ciljne grupe“, rekao je Vidojević agenciji Beta.\nPoreska uprava je započela kampanju obaveštavanja firmi, gradjana i računovodstvenih agencija o novim ulugama elektronske komunikacije s poreznicima, koje treba da smanje troškove i pojednostave poreske procedure.\nO tim uslugama poreske obveznike telefonom obeveštavaju radnici Kontakt centra Poreske uprave.\nVidojević je najavio da će do kraja godine biti moguća elektronska prijava svih vrsta poreza koje naplaćuje Poreska uprava.\nSeka Aleksić voli trenerku na štiklu!


RTS\t24.05.2017 07:47\nNajefikasniji u pobedi Klivlenda bio je fantastični Kajri Irving sa 42 postignutih poena a pomoć je imao u Lebron Džejmsu koji je postigao 34, kao i Lavu koji je dodao 17 poena i 17 uhvaćenih lopti.\nNajraspoloženiji u gostujućoj ekipi bili su Bredli sa 19, poen manje imao je Krauder, 16 je postigao Horford dok je Olinik imao 15 poena.\nKlivlend je samouvereno ušao u meč sa željom za osvetu za treći meč koji su izgubili na domaćem terenu nakon velike prednosti.\nLebron Džejms odigrao je tada jednu od najlošijih plejof utakmica sa samo 11 postignutih poena za 45 odigrana minuta, a po uvodnim minutima četvrte utakmice, činilo se da je na pomolu novo "gušenje kralja".\nNakon dobrog početka Klivlenda usledio je energetski odgovor Bostona koji je veoma brzo i lako neutralisao prednost protivnika i stekao svoju.\nKelti su igrali veoma disciplinovano kako u odbrani tako i u napadu i iz odličnog protoka lopte, ali i odlične kretnje sa i bez nje uspeli da potpuno drže Klivlend u svojim rukama prednošću od 16 poena.\nU korist Klivlenda nije išla ni činjenica da je Lebron Džejms napravio četvrti faul na šest minuta do kraja prvog poluvremena.\nOd tog trenutka pa sve do početka poslednje četvrtine, lidersku palicu preuzeo je Kajri Irving koji je na sve moguće načine terorisao koš Bostona.\nNajzapaženiji bio je u trećoj četvrtini u kojoj je postigao čak 21 poen.\nKlivlend je u tom periodu pojačao redove i agresivnost u odbrani i time uspeo da anulira deficit a potom i povede.\nPoslednji period meča pripao je Džejmsu koji je napokon ušao u ritam i postigao 15 poena u poslednjoj deonici ,čime je doveo svoju ekipu osetnije prednosti.\nU redovima gostiju se primetio nedostatak glavne zvezde Ajzee Tomasa u odlučujućim momentima meča, kada niko iz ekipe Bostona nije uspeo da preuzme odgovornost.\nKlivlend je tako došao do svoje treće pobede nad Bostonom i jedna pobeda ih deli do trećeg uzastopnog NBA finala.\nZanimljivo je da, ukoliko eliminišu Boston, u tom finalu će ih po treći put čekati isti protivnik, ekipa Golden Stejta.


Goša: Para Nema, štrajk se nastavlja - Ekonomija - Dnevni list Danas\nPočetna » Vesti » Ekonomija » Goša: Para Nema, štrajk se nastavlja\nGoša: Para Nema, štrajk se nastavlja\nPredsednik Štrajkačkog odbora fabrike šinskih vozila „Goša“ Milan Vujičić rekao je FoNetu da će radnici, pošto im do danas nije uplaćen obećani novac, nastaviti štrajk.\nŠtrajkački odbor saopštio je ranije da je na današnjem zboru radnika podržana odluka da fabrika u ponedeljak počne da radi, pod uslovom da im se isplati 30.000 dinara po radniku u toku dana.\nDogovor je bio da nam do danas isplate po 30.000 dinara, a naredne sedmice još toliko. Mešutim, danas čujemo da nema ništa od obećanog novca pa se štrajk nastavlja, rekao je Vujičić.\nTaj novac, kako je ranije dogovoreno, treba da im uplati Agencija za osiguranje i finansiranje izvoza Srbije, na osnovu ugovorenog posla „Goše“ o prodaji postolja i vagona iranskim železnicama.\nMi smo danas zvali sve nadležne da pitamo zašto novac nije uplaćen, ali niko ništa ne odgovara konkretno. Svi prebacuju loptu jedni na druge zbog čega nastavljamo štrajk, rekao je Vukičić.\nRadnici „Goše“ stupili su u štrajk 28. marta tražeći isplatu zaostalih zarada, koje po radniku iznose preko 600.000 dinara, povezivanje radnog staža i overu zdravstvenih knjižica.\nTa potraživanja datiraju iz vremena kada je vlasnik „Goše“ bila slovačka firma ŽOS Trnava koja je fabriku u Smederevskoj Palanci prodala kiparskoj firmi „Linsnart“ u aprilu ove godine.\nMinistarstvo: Čeka se odgovor zaposlenih\nMinistarstvo privrede saopštilo je danas, posle još jednog u nizu sastanaka sa direktorom Fabrike šinskih vozila „Goša“, kojem su prisustvovali predstavnici Ministarstva i Agencije za finansiranje i osiguranje izvoza (AOFI), da je sudbina ove fabrike sada isključivo u rukama radnika i rukovodstva „Goše“, i čeka se njihov zvaničan odgovor.\nNa sastanku je ponovo potvrđen stav Ministarstva i ministra Gorana Kneževića da je država spremna da uradi sve kako bi pomogla da zaposleni počnu da rade.\nU poslednja 72 sata pojavile su se i nove otežavajuće okolnosti, a predstavnici Ministarstva su, uzimajući u obzir te okolnosti, ponudili pomoć i predložili rešenje.\nPredloženi model je u skladu sa zakonom i prihvatljiv za sve zainteresovane strane, ističe se u saopštenju.\nTime je, kako se dodaje, Ministarstvo privrede još jednom pokazalo da je uvek spremno da pomogne i da učini sve kako bi se „Goša“ uvela u redovne poslove.\n4 reagovanja na “Goša: Para Nema, štrajk se nastavlja”\n01. septembra 2017. u 11.54\nE BAS LEPE VESTI OD JUTROS.\n01. septembra 2017. u 13.45\nСамо ви почните да шљакате и добићете.. ко млада прво вече…\n01. septembra 2017. u 14.03\nDobili su sta su hteli, sad nek““ se smire i pocnu da rade.


Galerija – Page 3 – Entertainment Blabber\nCentar za ženska prava je u saradnji sa NVO Anima – Centar za žensko i mirovno obrazovanje povodom 8. marta, Međunarodnog dana žena, organizovao protestni marš žena u Crnoj Gori pod sloganom “I Hleb i Mir i Ruže”.…\nCentar za ženska prava organizovao je humanitarni bazar pod nazivom “No(i)se in Fashion”, u bašti dvorca Petrovića, na kojem su predstavljeni novi proizvodi sa kreativnih radionica. Pored redovnih dizajnerskih proizvoda čiji je autor Tanja Markuš, umjetnica i koordinatorka…\nPovodom Međunarodnog dana žena 8. marta 2016. godine, Centar za ženska prava je, u saradnji sa NVO Anima iz Kotora, organizovao prvi Marš povodom međunarodnog dana žena i konferenciju pod sloganom “Socijalna pravda - nećemo odustati”. Stanje ženskih…\nU dvorištu Fondacije Petrović Njegoš organizovali smo humanitarni bazar na kojima su predstavljeni proizvodi nastali na kreativnim radionicama koje CŽP organizuje za žene i mlade sa iskustvom porodičnog nasilja. Radionice se sastoje iz dva modula: prvi je…\n"Centar za ženska prava" i Fondacija Petrović Njegoš organizovali su humanitarni bazar u prostoru "Delta City". Majice sa likovima crnogorskih princeza koje je dizajnirala Tanja Markuš predstavljene na bazaru. Cilj bazara je promocija lika i djela crnogorskih…


Investiciona vrijednost tih projekata iznosi više od 1,5 miliona KM\nZa Agenciju za vodno područje rijeke Save u toku je građevinska sezona u 2021.godini.\nTakođer, u završnoj fazi su poslovi ugovoreni tokom i krajem 2020. koji nisu mogli biti okončani u prethodnoj godini zbog nepovoljne hidrološke situacije i visokog vodostaja pojedinih vodotoka.\nRiječ je o regulaciji korita rijeke Bosne u općini Novi Grad Sarajevo, dionica od petlje Butile do ušća Miljacke; sanaciji dijela desne obale korita Spreče s ciljem zaštite od erozije i plavljenja na lokalitetu Adice, MZ Stanić Rijeka, općina Doboj Istok; osiguranju proticajnog profila Spreče na više lokacija na području grada Gračanica; hitnoj intervenciji na prirodnom koritu Tinje u naselju Dragunja, grad Tuzla; hitnoj intervenciji na prirodnom koritu Spreče od entitetske granice sa općinom Petrovo do ušća potoka Šiškovac u Spreču, općina Lukavac i osiguranju proticajnog profila na neuređenom koritu rijeke Unac u MZ Vrtoče, općina Drvar.\nInvesticiona vrijednost tih projekata iznosi više od 1,5 miliona KM.\nU skladu s Planom i finansijskim planom Agencije za 2021., do sada su ugovoreni radovi na: sanaciji korita Vrbasa u Bugojnu od Rudničkog do Gračaničkog mosta, dužine 1,5 km; uređenju desne obale rijeke Bosne u Žepču, dionica od P13 do P22, dužine 400 metara i uređenju obala Sane na dionici gradske plaže Alina Luka u općini Ključ.\nU toku je tenderska procedura za sanaciju obale Tinje u naselju Kiseljak, grad Srebrenik. Tokom maja su objavljeni ili će biti objavljeni i tenderi za: uređenje desne obale rijeke Bosne u Ilijašu nizvodno od regulisanog dijela; regulaciju Spreče nizvodno od mosta za Puračić, općina Lukavac; uređenje korita rijeke Bosne u Zavidovićima, dionica nizvodno od izvedenog dijela i uređenje korita Sanice od mosta u naselju Vrelo do ušća Korčanice u općini Ključ.\nProcijenjena vrijednost navedenih projekata iznosi više od 3,2 miliona KM, saopćeno je iz Agencije za vodno područje rijeke Save.


Baloni - štamparija Fazoniranje Požarevac\nBalone možete iskoristiti za dekoraciju vaše kuće, kafića, restorana, hotela, sportskog terena ili kao poklon dekoracija na svakom događaju. Venčanja, rodjendani, proslave može sa štampom ili samo dekoracija raznolikim bojama balona. Kada otvarate firmu, promovišete novi proizvod, organizujete koncert, pravite privatnu žurku, dočekujete Novu godinu ili jednostavno kao zahvalnost vašem klijentu balon dekoracija je obavezna. Štampani baloni su zabava i izuzetno jasan način da se prenese vaša poruka. Naš jedinstveni proces štampe na balonima omogućuje da primenimo na balonima izuzetno detaljan dizajn kao i listu boja za štampu. Naši promotivni baloni i reklamni baloni se štampaju dok su naduvani što omogućuje veću gustinu boje prilikom štampe, čistiju štampu i veću preciznost u odredjivanju boja prilikom štampe. Baloni koje koristimo za štampu su pravljeni od prirodnog latexa i tako su 100% biorazgradivi, dok su boje isključivo na akrilnoj bazi.\nVrsta Balona Slika Broj boja Štapić Kompresor\nPastelni model 1\nPastelni model 2\nSrce model 1\nSrce model 2


Srbija je postala centar inovacija u regionu\nMinistar bez portfelja u Vladi Republike Srbije zadužen za inovacije i tehnološki razvoj Nenad Popović ocenio je danas da je Srbija već postala centar inovacija Jugoistočne Evrope, uputivši poziv učesnicima 23. međunarodnog kongresa iz projektnog menadžmenta da svoje projekte realizuju u našoj zemlji.\nPopović je, na skupu koji je okupio stručnjake iz 20 zemalja, predstavio rezultate koje je Srbija ostvarila u proteklom periodu, ali i naše potencijale u oblasti informaciono-komunikacionih tehnologija i startap biznisa.\nMinistar je ukazao na to da istraživanja pokazuju da najrazvijenije ekonomije u svetu više od 30 odsto svog BDP-a ostvaruju kroz različite projekte iz ove oblasti.\nOn je učesnike kongresa podsetio na postojanje duge tradicije inženjerstva u Srbiji, kao i na velikane srpske nauke poput Nikole Tesle, Mihajla Pupina, Milutina Milankovića.\nOvi primeri pokazuju da naša zemlja, iako nije velika, ima snagu i ideje koje mogu da menjaju kurs civilizacije, istakao je Popović, ukazavši ujedno na značaj obrazovanog kadra, koji čini temelj inovacija u Srbiji.\nPrema njegovim rečima, naša zemlja je u prošloj godini imala izvoz IT usluga vredan 1,2 milijarde evra i to je prvi put da je ovaj sektor premašio vrednost izvoza agrara.\nSve promene proteklih godina u Srbiji pokazuju da se struktura naše ekonomije menja, a za to su zaslužna ulaganja u industrijske i naučne parkove širom zemlje i u inovacione i startap centre, naglasio je on.\nŽelimo da razvijamo ekosistem u kojem velike kompanije i startapovi mogu da sarađuju i budu partneri jer će to osigurati veći rast i nova radna mesta, poručio je ministar.


Nova ponuda Microsofta za Yahoo Nova ponuda Microsofta za Yahoo – Personal magazin\nNova ponuda Microsofta za Yahoo\nAmerički softverski div Microsoft obelodanio je spremnost da ponovno pokrene pregovore za potpuno ili samo delimično preuzimanje dela Yahooa, ali pod uslovom da bude izabrana nova uprava.\nMicrosoft je početkom maja prekinuo višemesečne pregovore o kupovini ove internet kompanije za 47,5 milijardi dolara a u ponedjeljak je objavio da je spreman da odmah ponovno pokrene pregovore ako na skupštini deoničara, sazvanoj za prvi avgust, bude izabrana nova uprava Yahooa. Deonice Yahooa su kao posledica ovog saopštenja porasle za 12 posto.\nSaopštenje iz Microsofta stiglo je nakon što je milijarder Carl Icahn, vlasnik više od četiri posto deonica Yahooa, objavio otvoreno pismo u kom iznosi daje protekle nedelje “često razgovarao” sa izvršnim direktorom Microsofta, Steveom Ballmerom. “Ovo je prva konkretna potvrda da je Microsoft spreman na ponovno pokretanje pregovora“, kazao je analitičar UBS-a Ben Schachter. “Time je osetno poboljšana Icahnova pozicija uoči glasanja na skupštini deoničara. Ukazana mu je veća važnost i povećane su njegove šanse za uspeh“-\nBallmer je Icahnu kazao da veliku prepreku u bilo kakvom sporazumu sa Yahooom predstavlja njegova zabrinutost da bi Yahoova aktuelna uprava mogla da “krivo vodi” kompaniju u razdoblju dok sporazum čeka na odobrenje regulatora, a ovaj period bi mogao da potraje čak devet ili više meseci, navodi Icahn.\nU jednom intervjuu Icahn je izjavio da bi alternativna uprava koju je sam predložio a čine je “otpadnici” iz postojeće uprave Yahooa pružila Microsoftu veću sigurnost pri odluci da reskira veliku svotu novca i dovrši akviziciju tokom procesa regulatornog odobrenja.\n“Nije potrebno biti Sherlock Holmes da bi se shvatilo da postojeća uprava Yahooa i Microsoft nisu u najboljim odnosima”, rekao je Icahn. “Tokom čekanja na odobrenje regulatora, bilo koji kupac – ne samo Microsoft – poželeo bi upravu sa kojom bi bili u boljim odnosima.”\nYahoo je izdao saopštenje u kom se iznosi da je i dalje spreman da ponovno pokrene pregovore sa Microsoftom, izražavajući pri tom uverenje da bilo kakav sporazum koji bi Icahn i Microsoft ugovorili “ne bi doveo do rezultata koji bi bio u najboljem interesu deoničara Yahooa.”\nNova ponuda Microsofta za Yahoo was last modified: July 8th, 2008 by Redakcija\nCela je Kina naša tribina – www.srbijanavija.com\nExtreme prednjači u plasmanu Microsoft softvera


EXPRES VESTI - Mađarska: 98,2% zaokružilo "Ne", ali referendum nije uspeo\nMađarska: 98,2% zaokružilo "Ne", ali referendum nije uspeo\nBudimpešta - Referendum u Mađarskoj nije validan pošto nije dostigao potrebnu izlaznost od 50 odsto,dok su oni koji su bili protiv imigracije pobedili sa 98,2 odsto glasova.\nPreliminarne podatke objavila je partija premijera Viktora Orbana, Fides, a Nacionalna izborna kancelarija Mađarske je potvrdila rezultate.\nReferendum nije validan jer je izlaznost bila 39,9 odsto, pokazuju gotovo konačni zvanični rezultati.\nNa osnovu tih podataka premijer Viktor Orban je doživeo polu-poraz pošto nije uspeo da animira dovoljan broj glasača da izađu na referendum. Međutim on već više dana govori da je važno sa kojim procentom će predvoditi strana koja je protiv imigracije.\n"To će biti velika politička podrška mađarskoj vladi da se bori u Briselu", rekao je Šemjan.\nK2_MORE_IN_THIS_CATEGORY « Žugić izabran za guvernera Centralne banke Crne Gore\tJak zemljotres kod Zakintosa »


Zapošljavanje mladih najbolji način da se investira u Zapadni Balkan – Portal Luca\nZapošljavanje mladih najbolji način da se investira u Zapadni Balkan\nZapošljavanje mladih je izazov sa kojim se suočava Evropska unija i Zapadni Balkan. Nezaposlenost mladih je već dugo prisutan izazov u Crnoj Gori koji se tokom krize dodatno pojačao, i prijeti da se nastavi i u periodu nakon pandemije. Na toj liniji Vlada Crne Gore ostaje posvećena strukturnim reformama i inovacijama koje će dovesti do kreiranja karijernih mogućnosti za mlade ljude, kazao je ministar ekonomskog razvoja Jakov Milatović na Drugom ministarskom sastanku EU i zemalja Zapadnog Balkana koji se odražava u Sloveniji\nZapošljavanje mladih je izazov sa kojim se suočava Evropska unija i Zapadni Balkan. Nezaposlenost mladih je već dugo prisutan izazov u Crnoj Gori koji se tokom krize dodatno pojačao, i prijeti da se nastavi i u periodu nakon pandemije. Na toj liniji Vlada Crne Gore ostaje posvećena strukturnim reformama i inovacijama koje će dovesti do kreiranja karijernih mogućnosti za mlade ljude, kazao je ministar ekonomskog razvoja Jakov Milatović na Drugom ministarskom sastanku EU i zemalja Zapadnog Balkana koji se odražava u Sloveniji.\nKako se navodi u saopštenju Ministarstva, Milatović je naglasio da će Vlada u predstojećem periodu uložiti dodatni napor da podrži lakšu tranziciju mladih iz sistema obrazovanja na tržište rada, kao i da se za neaktivne mlade kreiraju prilike za lakše pronalaženje posla.\n„Sa ciljem da prevaziđe izazov nezaposlenosti mladih, Crna Gora je prepoznala Garancije za mlade kao bitan mehanizam podrške“, naglasio je Milatović.\nOn je naglasio da uz zajednički proces učenja sa ostalim zemljama Zapadnog Balkana, uz podršku organizacija kao što su Međunarodna organizacija rada i Evropska fondacija za obuku, Garancije za mlade mogu postepeno sprovesti kao uspješna priča u Crnoj Gori i da je ulaganje u mlade najbolji način da se investira u budućnost jedne zemlje.\n„Sa ciljem postepenog uspostavljanja, sprovođenja i jačanja Garancija za mlade u Crnoj Gori u korist crnogorske budućnosti – njenih mladih – računamo na tehničko usmjeravanje i finansijsku podršku Evropske komisije kroz Instrument za predpristupnu pomoć, kako bi doprinijeli da se šema Garancija za mlade na odgovarajući način postavi i realizuje“, istakao je ministar ekonomskog razvoja.\nNa marginama ministarskog sastanka Milatović se sastao se i se sa ministarkom civilnih poslova Bosne i Hercegovine Ankicom Gudeljević, sa ministarkom rada i socijalnih pitanja Sjeverne Makedonije Jagodom Sahpakom i državnim sekretarom ministarstva rada Srbije Muirkom Janjićem. Planiran je i susret sa slovenačkim ministrom za rad, porodicu i socijalna pitanja Janezom Ciglerom Kraljem, a poziv na Drugi ministarski sastanak uputio mu je Janez Cigler Kralj, ministar za rad, porodicu i socijalna pitanja Vlade Slovenije.


Centar za porodični smeštaj i usvojenje Novi Sad :: Kompanija Fanatic bike donirala bicikle i pakete za decu na hraniteljstvu\nKompanija Fanatic bike donirala bicikle i pakete za decu na hraniteljstvu\nU petak 28.06.2019. godine održana je svečanost povodom donatorke akcije u Centru za porodični smeštaj i usvojenje Novi Sad. “Fanatic bike” kompanija iz Novog Sada donirala je šest bicikala i tri paketa za urgentno hraniteljstvo, kako bi obradovala decu smeštenu u hraniteljske porodice.\n“Fanatic” je pripremio bicikle na poklon za šestoro mališana uzrasta od 5 do 15 godina i tri paketa koja u sebi sadrže sve što je potrebno urgnetnim hraniteljskim porodicama koje brinu o deci uzrasta od 0 do 3 godine.\nNa samom početku događaja hraniteljskim porodicama, deci i mladima, kao i medijima obratila se Ivana Simić, ispred “Fanatic bike” kompanije i direktorica Centra za porodični smeštaj i usvojenje Novi Sad, Ivana Koprivica. Nakon pozdravne reči, Ivana Simić uručila je donacije deci i mladima.\nCentar za porodični smeštaj i usvojenje Novi Sad se zahvaljuje kompaniji “Fanatic bike” i očekuje nastavak uspešne saradnje u budućnosti.


Zakazana 6. redovna sjednica Skupštine BPK Goražde – RTV BPK\nZakazana 6. redovna sjednica Skupštine BPK Goražde\n29. Avgusta 2019.\tBosansko-podrinjski kanton\nKolegij Skupštine Bosansko-podrinjskog kantona Goražde na sjednici održanoj jucer razmatrao je materijale za 6. redovnu sjednicu Skupštine Bosansko-podrinjskog kantona Goražde, koja će se održati 10. septembra, s početkom u 10.00 sati.\nPored Prijedloga Zakona o unaprjeđenju lokalnog poslovanja BPK Goražde te Prijedloga Zakona o izmjenama i dopunama Zakona o obrazovanju odraslih BPK Goražde, na dnevnom redu je i nacrt Zakona o policijskim službenicima u BPK Goražde te prijedlog Odluke o davanju saglasnosti na Odluku o izmjenama i dopunama Finansijskog plana JU „Služba za zapošljavanje BPK Goražde“ za 2019.godinu.\nNa dnevnom redu ove sjednice je i Izvještaj o radu i finansijskom poslovanju Direkcije za ceste BPK Goražde za 2018. godinu, kao i izvještaji o radu: kantonalne Uprave za inspekcijske poslove BPK Goražde, Službe za zajedničke poslove kantonalnih organa BPK Goražde, Arhiva BPK Goražde, Kantonalnog zavoda za pružanje besplatne pravne pomoći i Agencije za privatizaciju BPK Goražde, takođe za prošlu godinu.\nTakođe, na dnevnom redu je i Izvještaj o utrošku tekuće budžetske rezerve BPK Goražde za period januar-juni 2019.godine, Informacija o stanju RTV-predajnika, repetitora i opreme u vlasništvu BPK Goražde, s posebnim akcentom na modernizaciju postojećih i izgradnju novih predajnika i opreme za 2018.godinu i Informacija o efektima i realizaciji kreditne linije sa Bosna Bank Internationald.d. Sarajevo za finansiranje privrede i obrta, uz subvencioniranje profitne marže za privredna društva i obrtnike s područja BPK Goražde.\nNa ovoj sjednici predviđeno je i izjašnjavanje po poslaničkom pitanju poslanika Ibrahima Delića vezano za dostavljanje Izvještaja o radu Kantonalnog tužilaštva za 2018.godinu.


KISIĆ: Vakcina svetlo na kraju tunela, živećemo sa virusom! - Naša Borba\nKISIĆ: Vakcina svetlo na kraju tunela, živećemo sa virusom!\nZa sada se punktovi nalaze u 22 državna gerontološka centra i devet privatnih, a planiramo da u svim ustanovima u zemlji sprovedemo vakcinaciju, kazala je Kisić Tepavčević.Od 3.500 medicinara, za vakcinu se prijavilo manje od 1.000„Jasno je da će korona da nastavi da mutira“\n– Sa virusom ćemo živeti još izvestan vremenski period, iako se pojavila vakcina kao svetlo na kraju tunela – rekla je Kisić Tepavčević, koja je još jednom apelovala na građane da se pridržavaju protivepidemioloških mera.\nPrethodni tekstBAJDEN UDARIO: Tramp je sramota za Ameriku i ceo svet!\nSledeći tekst„ODUZIMAMO ŽIVOT ZA VUČIĆA“ Stravične pretnje iz SNS!\nDragan 9 januara, 2021 At 7:21 pm\nA gde se dede Hidroksihlorokin koji je dokazano lek protiv ovog „virusa“? Gde je fabrika za proizvodnju tog leka koju je obecao Vucic?


Za lokalni ekonomski razvoj 45,2 miliona dinara – Veliki Park\nGradsko veće na sednici održanoj 2. februara donelo je Program raspodele sredstava za finansiranje lokalnog ekonomskog razvoja u 2022. godini. Najviše sredstava – 15 miliona dinara, od predviđenih 45,2 miliona, opredeljeno je za subvencije privatnim preduzećima kroz konkurse za podsticajna sredstva za razvoj IKT i metalskog sektora, kao i za sektorsko umrežavanje. Za realizaciju mera aktivne politike zapošljavanja predviđeno je 10,8 miliona dinara i one podrazumevaju radno angažovanje kroz program javnih radova, subvencije za zapošljavanje teže zapošljivih lica i subvencije za samozapošljavanje.\nČlanovi veća doneli su i Program monitoringa životne sredine na teritoriji grada za tekuću godinu koji podrazumeva kontrolu kvaliteta vazduha sa merenjem koncentracije alergenog polena, nivoa buke u životnoj sredini i kontrolu kvaliteta površinskih voda. Programom su definisana merna mesta i dinamika merenja kao i način obrade, analize podataka i izveštavanje.\nZa te namene u budžetu grada planirano je pet miliona dinara.\nProgram monitoringa životne sredine na teritoriji Kragujevca u 2022. godini predstavlja nastavak i proširenje aktivnosti koje su započete pre više od 30 godina. Sva merenja i interpretaciju dobijenih rezultata vršiće ovlašćene stručne institucije, u skladu sa zakonima, podzakonskim aktima i propisanim programima.\nPodaci i rezultati izvršenih merenja dostavljaju se Gradskoj upravi za investicije i razvoj i biće dostupni javnosti putem zvanične internet prezentacije grada Kragujevca.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 3 фебруара, 2022


Poslednju ulogu slavna lepotica zabeležila je 2014. godine, a od tada je viđamo uglavnom na paparaco fotografijama\nGlumica koju smo obožavali nakon njenih uloga u filovima "Ljubavni terapeut", "Goust rajder", "Paklene ulice", "Rezervni igrači" i mnogim drugim bila je garant velike gledanosti filma — kada je tu Eva Mendez svi će gledati kao hipnotisani.\nPrelepa Amerikanka kubanskog porekla tokom čitave karijere važila je za jednu od najlepših žena planete i bila na vrhu lista najseksepilnijih dama u Holivudu.\nNa ogromnu žalost njenih obožavalaca, već nekoliko godina nemamo priliku da je vidimo ni u novim filmovima i serijama, ali ni u emisijama.\nOna je, kako je priznala, tokom prve trudnoće odlučila da se posveti isključivo porodici, koju je zasnovala s kolegom Rajanom Goslingom. Par je dobio dve ćerke — Esmeraldu i Amadu Li, a Evu već godinama imamo priliku da vidimo samo na retkim paparaco fotografijama koje nastaju dok šeta s porodicom, ide u kupovinu itd.\nSrećom, (nekadašnja) glumica, koja je pre nekoliko dana proslavila 47. rođendan, koristi Instagram, pa njeni obožavaoci s vremena na vreme mogu da vide da je ona ista kao i uvek: prirodno prelepa i nasmejana.\nSAVRŠENU LEPOTU DUGUJE OVIM JEDNOSTAVNIM NAVIKAMA: Eva Mendez otkrila tajnu perfektnog izgleda u 5. deceniji\nSVOJE NAJDRAŽE DAME IZNENADIO JE RUŽAMA: Eva Mendez i Rajan Gosling na Dan zaljubljenih KONAČNO uslikani sa ćerkama\nTAGOVI: Eva MendezEva MendesRajan GoslingSvet poznatihsvakodnevnica poznatihživot poznatihdeca poznatihćerkeprirodna lepotaseksepilNekad i sadnekad i sadkoliko se promenilakako danas izgledamajčinstvoživot porodiceporodica


Zoran Dragić u Himkiju - Meridianbet Vesti\nEvropaKošarka Author:\tKladionica Meridian - 14/08/2015\nZoran Dragić u Himkiju\nSlovenački košarkaš Zoran Dragić je napustio NBA ligu nakon samo jedne sezone i karijeru će nastaviti u ruskom Himkiju. Dvadesetšestogodišnji bek/krilo je treće veliko pojačanje Himkija ovog leta, a ugovor je potpisao na dve godine. Pre Dragića, Himki su ovog leta pojačali plejmejker Aleksej Šved, koji je takođe stigao iz NBA lige i krilni centar Marko Todorović, koji je kao pozajmljen igrač Barselone nastupao u ekipi Bilbaa prethodne sezone.\nZoran Dragić je godinama bio poznat kao mlađi brat NBA zvezde Gorana Dragića, a potpunu afirmaciju je stekao noseći dres španske Unikahe u periodu od 2012. do 2014. godine. Prethodno je nastupao u rodnoj Sloveniji za ekipe Krke i Geoplin Slovan. U prvoj sezoni u Španiji nije dobijao preveliko poverenje trenera, dok je u drugoj sezoni dobio pravu šansu i potpuno sazreo kao igrač i dramatično popravio procente šuta.\nNjegove igre nisu promakle mnogobrojnim NBA skautima, pa se tako u septembru 2014. godine pridružio svom bratu Goranu u ekipi Finiks Sansa. Međutim, za tim iz Arizone je zabeležio svega šest nastupa pre no što su i on i njegov brat trejdovani u ekipu Majami Hit. Nažalost, u NBA ligi rejting i statistika koju igrači ostvaruju u evropskoj košarci ne znače apsolutno ništa, pa je Zoran ubrzo prosleđen u razvojnu ligu. Ubrzo je vraćen u sastav Majamija, za koji je do kraja sezone sakupio deset nastupa uz skromnu minutažu. Po isteku sezone u NBA Zoran Dragić je ponovo trejdovan i završio je u ekipi Boston Seltiksa, koji su ga ipak otpustili.\nDragić možda nije ostavio trag u NBA ligi, ali u Evropi poseduje veliki rejting. Uprava Himkija nije gubila vreme i svega tri dana nakon otkaza u legendarnim Seltiksima Dragić je dobio ugovor u Evropi. Osvajače Evrokupa iz prethodne sezone očekuje učešće u Evroligi, pa uprava ruskog kluba troši veliki novac ovog leta na pojačanja kako bi ostvarili što bolji rezultat u elitnom evropskom takmičenju.\nDragić je svestran igrač koji izuzetno dobro čita protivničke odbrane i uvek pronalazi najbolje i najbrže rešenje kako bi njegov tim postigao koš. Veoma je racionalan i polivalentan igrač i može igrati i na poziciji beka šutera i na poziciji niskog krila. Njegovi najveći kvaliteti su pravovremeni pasovi i precizan šut, a sa visinom od 196cm se odlično snalazi u skoku. Himki je angažovao izuzetno kvalitetna pojačanja ovog leta i opšti je utisak da mogu da ostvare ozbiljan rezultat predstojeće sezone.\nTags:bek, evropske lige, Himki, karijera, krilo, mlađi brat, NBA, pojačanje, slovenački košarkaš, Zoran Dragić\nPremier League 2. kolo – raspored i izostanci\nPol Pogba multitalenat


Zlatni puž u septembru: Sedamdeset ostvarenja u konkurenciji za nagrade | VRANJENEWS\nZlatni puž u septembru: Sedamdeset ostvarenja u konkurenciji za nagrade\nSa jednog od ranijih festivala. Foto Vranje News\nZa Svetski festival animiranog filma Zlatni puž, koji će se održati u septembru u Vranju, prijavljena su 1.723 filma iz 101 države sveta, saopšteno je u četvrtak na sednici Organizacionog odbora.\nSelekciona komisija festivala pregledala je sve prispele filmove i za zvaničan program festivala selektovano je 39 ostvarenja u kategoriji small snail i 31 u kategoriji big snail.\nNa ovogodišnjem festivalu očekuju se gosti iz Makedonije i Srbije.\nVeć po tradiciji dodeliće se nagrade za prvo, drugo i treće mesto u obe kategorije, Grand Prix za najbolji film prikazan na festivalu, diploma Nikola Majdak, kao i specijalne diplome za segmente filmova za koje se žiri bude odlučio.\nZlatni puž 2021 imaće prateći program i baziraće se na deci, mladima, mentorima, organizatorima festivala i udruženjima iz Srbije koji se bave animiranim filmom, "kratkim" filmom i organizuju slične festivale.\nOrganizacioni odbor festivala, kojim je predsedavala zamenica gradonačelnika Zorica Jović, usvojio je u četvrtak program 7. Svetskog festivala dečjeg animiranog filma koji će se održati od 13. do 17. septembra u Vranju.\nPo rećima zamenice gradonačelnika Zorice Jović kao i svih prethodnih Grad je i ove godine podržao organizaciju 7. Svetskog festivala dečjeg animiranog filma.\nOdržavanje festivala biće u skladu sa epidemijskim merama koje u tom trenutku budu bile na snazi, jer zdravlje i bezbednost svih učesnika su na prvom mestu, rečeno je na sednici.\nOrganizator festivala je Javna ustanova Škola animiranog filma, uz podršku grada Vranja i Ministarstva kulture i informisanja Republike Srbije.


Banja Luka: Za rekonstrukciju muzeja i nove sadržaje 700.000 KM (VIDEO) - Televizija K3\nBanja Luka: Za rekonstrukciju muzeja i nove sadržaje 700.000 KM (VIDEO)\nDecember 17, 2019, 5:56 pm\nVlada Republike Srpske i Ambasadorski fond SAD donirali su više od 700.000 KM za rekonstrukciju zgrade Muzeja savremene umjetnosti Srpske u okviru koje će biti obezbijeđeni i novi muzejski sadržaji. Projekat će mnogo značiti za Banjaluku i dati doprinos aktivnostima u oblasti kulture kojima je obuhvaćena cijela Republika Srpska.\nRekonstrukcijom zgrade Muzeja savremene umjetnosti RS, ova institucija kulture u budućnosti će posjetiocima ponuditi nove sadržaje, biblioteku za umjetnost, povezivanje prizemlja i sprata liftom čime će se dobiti novi prostor. Istovremeno, to je I način da Muzej dobije novu publiku, poručuju iz ove institucije.\nRekonstrukcija Muzeja savremene umjetnosti lijepa je vijest za kulturnu scenu i urbani razvoj grada, istakao je gradonačelnik Banjaluke.\nPredsjednik Republike Srpske Željka Cvijanović, koja je bila premijer Srpske kada je Vlada prihvatila da sufinansira ovaj projekat, danas ističe da je riječ o velikom poduhvatu koji će pomoći Muzeju savremene umjetnosti da na bolji način ispunjava svoju svrhu i viziju. Vlada je za rekonstrukciju izdvojila dvije trećine novca, a SAD putem Ambasadorskog fonda jednu trećinu.\nRekonstrukcija Muzeja savremene umjetnosti odvijaće se u dvije faze. Prva faza odnosi se na krov zgrade i prilagođavanje potkrovlja u javnu biblioteku kojom će nastati prva specijalizovana biblioteka u BiH za studije umjetnosti, te će studentima i ljubiteljima umjetnosti ponuditi novi i savremeniji pristup za proučavanje i istraživanje. Druga faza rekonstrukcije odnosi se na novu fasadu sa ambijentalnom rasvjetom, adaptaciju izložbenog prostora, kao i depoa u kojem se čuva umjetnička zbirka muzeja.\nUskoro Klub žena poslanica u NS RS (VIDEO)Doboj: Budžet grada 65,5 miliona KM (VIDEO)


Politika Sandžak Sjenica Vijesti\nNakon što je velikosrpska poslušnička grupacija SPP zaposjela vlast u Sjenici, a mimo volje Sjeničaka izražene na izborima, ovaj sandžački grad potresaju afere i problemi.\nIsključivanje grijanja džamiji, ograničavanje broja djece koja smiju pohađati nastavu na bosanskom jeziku, zatrpanost grada smećem, neodržavanje puteva za vrijeme snježnih padavina…\nKakve poruke režim šalje isključivanjem grijanja džamiji\nNo, u maniru svojih beogradskih šefova, Munib Mujagić svoju nesposobnost objašnjava tako što krivi prethodnu vlast.\nGovoreći za RINA.rs (Regionalna novinska agencija Zlatiborskog okruga), a povodom dolaska predstavnika ministarstva finansija zbog činjenice da je Opština pred bojkotom, Mujagić je za sve optužio prethodnu vlast.\nOpština Sjenica diskriminiše bošnjačku djecu u školama\nOno što su oni pre nekoliko dana, u radu sa ljudima iz budžetske službe i javnim preduzećima utvrdili jeste visina tog preostalog duga, kazao je Mujagić za RINA o dolasku ljudi iz ministarstva finansija.\nGovoreći o “minusima u budžetu”, a ne spominjući dugovanja recimo Resavice prema Opštini Sjenica, Mujagić je zaobišao i najvažniju činjenicu: Da je grupacija SPP iz koje dolazi, apsolutno nesposobna za bili šta osim za snishodljivost prema beogradskom režimu.


Zabavni program privukao turiste - TO ŽABLJAK\nIz NTO je saopšteno da su na Žabljaku u ski centrima Savin Kuk i Javorovača, danas organizovali bogat muzički program, razne sportske sadržaje, animacija za najmlađe uz pristupačne cijene.\n“Obezbijeđen besplatan prevoz omogućio je svim zainteresovanima da organizovano posjete Žabljak i uživaju u cjelokupnoj ponudi ski-centara na jednodnevnoj ili pak dvodnevnoj bazi. Za dobru zabavu na ski-stazama bili su zaduženi DJ Mr Jools i DJ Shar, a potom i popularni bend Senkina đeca, koji je na Javorovači svojim koncertom dodatno zagrijao atmosferu na snijegu. Za najmlađe posjetioce Žabljaka organizovan je i dvodnevni program animacije, za koju je, na radost brojnih mališana, zadužen Žarko Žabac”, navodi se u saopštenju.\nDomaćini su, kako se dodaje, u znak dobrodošlice, između ostalih pogodnosti, za sve svoje goste obezbijedili piće po promotivnim cijenama, a sniježna avantura sa DJ žurkama i animacijom za djecu nastaviće se i sjutra, 11. februara.\n“Ovaj događaj samo je jedan u nizu koje u toku ove zimske sezone realizuje Nacionalna turistička organizacija Crne Gore. Nakon događaja na Žabljaku, organizatori najavljuju još jedno vikend dešavanje na Vučju planirano za 17. i 18. februar. Za sve zainteresovane predviđen je besplatan autobuski prevoz, a rezervacije mjesta mogu se obaviti besplatnim pozivom na broj call centra 0 8000 1300”, zaključuje se u saopštenju.


Prema pisanju ESPN-a, Barceloni našeg Miralema Pjanića stiže velika finansijska injekcija u vidu čak 500 miliona eura. Riječ je o pozajmici od američkog investicijskog fonda “Goldman Sachs” koju je osigurao predsjednik kluba Đoan Laporta (Joan).\nNesiplaćene plaće igrača\nNavaodi se kako će katalonskom velikanu odmah biti uplaćeno 100 miliona eura, čime bi se pokrile nesiplaćene plaće igračima. Nije nikakva tajna da je Barcelona u ogromnim financijskim problemima izazvanima pandemijom koronavirusa, a klupski dugovi navodno iznose čak 1,2 milijarde eura.\nTakva situacija otežava normalno funkcioniranje kluba i poslovanje, pa se Laporta odlučio na ovakav potez. S druge strane, “Mundo Deportivo” objavio je kako u svlačionici Barcelone ovog ljeta neće biti nedodirljivih igrača i kako su praktički svi na prodaju, dok je prioritet kluba osigurati ostanak Lionela Messija kojem istječe ugovor.\nPregovori sa igračima\nTakođer, navodi se da je klub zatražio sastanke sa glavnim igračima kluba kao što su Đerar Pike (Gerard Pique), Serđi Roberto (Sergi), Serhio Buskets (Sergio Busquets) i Antoan Grizman (Antoine Griezmann) kako bi tražili da pristanu na smanjenje plaća. Ukoliko na to ne pristanu, lako bi se moglo dogoditi da takve igrače stave na transfer listu.


Vucic o značaju trgovinske saradnje Srbije i Nemačke\nTanjug 14. septembra 2021. 12:21\nBEOGRAD – Predsednik Aleksandar Vučić danas je, posle bilateralne posete nemačke kancelarke Angele Merkel Srbiji, još jednom ukazao na značaj ekonomske saradnje između Srbije i Nemačke.\nU video snimku, objavljenom na instagram profilu „avucic“, Vučić je uz kadrove sa otvaranja nemačkih kompanija u Srbiji, poput ZF-a u Pančevu, Leonija u Kraljevu i MTU-a u Novoj Pazovi, podsetio na važne invesitije iz te zemlje u Srbiji.\n„Kada sam postao predsednik vlade 2014. godine, svega 17.000 ljudi u Srbiji radilo je u nemackim preduzecima, danas 72.684 coveka radi u nemackim kompanijama“, napisao je Vučić uz snimak.\nIstakao je i da je Nemacka najveći spoljnotrgovinski partner Srbije.\n„Tri puta smo uvećali svoju spoljnotrgovinsku razmenu sa Nemačkom, a više od ta tri puta uvećali svoj izvoz, opet zahvaljujući nemackim kompanijama. Tako da za naš uspešan ekonomski razvoj dugujemo veliku zahvalnost i Nemačkoj, naravno vladi kancelarke Merkel, i zbog stvaranja uslova i zbog toga što su uvek podržavali ulaganja u Zapadni Balkan i što im nije smetalo da se mi, kao i investicioni region, a ne samo kao tržište, pozicioniramo na evropskom tlu“, poručio je Vučić.


U cilju daljeg promovisanja povećanja bezbednosti na putevima, Koledž "Tempulli" i Udruženje motornih vozila Kosova "AMRKS" uz podršku Kosovsko Nemačke Privredne komore “OEGJK" kroz diskusiju na okruglom stolu po drugi put Kosovo je obeležilo Evropski dan bez žrtava na putu.\nEvropski dan bez žrtava na putu je po prvi put pokrenut u 2016. godini od strane TISPOL - evropske mreže saobraćajne policije i od tada je podržan od strane Evropske komisije. Glavni cilj ove inicijative je da nijedna osoba ne pogine na putevima Evrope tokom ovog dana.\nNa otvaranju okruglog stola učestvovao je i ministar za infrastrukturu g. Pal Lekaj, koji je naglasio: "Od preuzimanja mandata prioritet je bio stvaranje bezbednosti u saobraćaju. Ova bezbednost se postiže izgradnjom puteva visokog standarda, ali mi nećemo biti zadovoljni samo sa tim. Radna grupa za bezbednost saobraćaja već je uspostavljena sa stručnjacima iz Ministarstva i spoljnim stručnjacima iz relevantnih oblasti. Nakon završetka rada ovog komiteta, donećemo preporuke za pružanje konkretnih rešenja u pogledu smanjenja broja saobraćajnih nesreća. Dok na osnovu izveštaja našeg ministarstva, mogu reći da postoje pozitivni znaci smanjenja nesreća u odnosu na prošlu godinu. "\n• Bezbednost na putevima - Koordinacija aktivnosti podizanja svesti i izazova u putnom saobraćaju u saobraćaju vezano za tehničko stanje vozila na kosovskim putevima.


Otimaju "Trepču" da bi oterali Srbe sa Kosova | Politika | Novosti.rs\nPRIŠTINA UZURPIRA NAŠU IMOVINU: Otimaju "Trepču" da bi oterali Srbe sa Kosova\nV. M. | 03. februar 2019. 22:00 | Komentara: 5\nParlament u Prištini usvojio dokument kojim briše vlasništvo Beograda u rudarskom kombinatu na KiM. Rukovodstvo kompanije neće prihvatiti statut koji nameravaju da nametnu albanske vlasti\nTrepča / Foto Tanjug\nSRPSKE vlasti su pozvale međunarodnu zajednicu da ne dozvoli sprovođenje odluke kojom Priština pokušava da otme rudarski kombinat "Trepča", ugrožavajući tako egzistenciju tri hiljade porodica. Rukovodstvo "Trepče" najavilo je da neće prihvatiti bespravni statut tog preduzeća, koji nameću albanske vlasti na KiM.\nOvo su najvažnije reakcije na pravno nasilje parlamenta u Prištini, koji je u noći između subote i nedelje usvojio zakon kojim se potvrđuje novi statut "Trepče", a na osnovu kojeg bi trebalo da se 80 odsto vlasništva tog kombinata pripiše vladi u Prištini, dok bi 20 odsto pripalo radnicima.\n- Nema nikakve sumnje da je "Trepča" strateški resurs i da su se oni koji hoće da je otmu namerili da zatru egzistenciju srpskog naroda. Jedini i isključivi cilj je da se preseče vitalni dotok egzistencije srpskog naroda na severu, jer se radi o najvećem poslodavcu Srba na Kosovu - rekao je direktor Kancelarije za KiM Marko Đurić.\nĐurić je kazao da u "Trepči" radi oko 3.000 Srba sa severa i da bi se, otimanjem tog pogona i njegovim ukidanjem kao posebnog privrednog subjekta, ti ljudi lišili mogućnosti da uspešno posluju. On je podsetio da je najveći akcionar "Trepče" Fond za razvoj Srbije, sa više od 55 odsto udela, dok je ostatak u vlasništu "Generaleksporta" iz Beograda, Jug banke, "Progresa" Beograd, "Dunav osiguranja", "Elektroprivrede", "14. oktobra" iz Kruševca, "Ratka Mitrovića" iz Požege...\n- Kombinat "Trepča" proizvodi oko 200.000 tona koncentrata rude olova i cinka i sve to izvozi, čime podmiruje svoje obaveze. Sada Priština želi da ga priključi nelikvidnom preduzeću "Trepča jug" - rekao je Đurić.\nGeneralni direktor "Trepče" Jovan Dimčić izjavio je da neće prihvatiti novi statut tog akcionarskog društva, koji je usvojila prištinska skupština:\n- Nećemo da prepustimo upravljanje našim delom "Trepče" nekom drugom, koji je preko noći proglasio da je vlasnik 80, ili 90, ili 100 odsto akcija. Mi smo stvorili finansijski održivu proizvodnju, plaćamo sve obaveze prema radnicima i prema dobavljačima, kao i obaveze prema kosovskom budžetu.\nPrema njegovim rečima, informacije o vrednosti kombinata od 80 milijardi dolara nisu istinite, jer je vrednost 10 puta manja, a "naduvava" se u medijima iz političkih razloga.\nI predsednik skupštinskog Odbora za KiM Milovan Drecun kazao je da Priština pokušava da političkim i pravnim nasiljem legalizuje otimanje.\nProfesor na Pravnom fakultetu u Kosovskoj Mitrovici Dušan Čelić kaže da je usvajanje novog statuta "Trepče" više politička nego pravna poruka Prištine, kojom oni žele da kažu da pitanje tog kombinata ne može da bude deo pregovora o budućem statusu KiM. On ne veruje da će albanske vlasti realizovati tu odluku:\n- To za njih predstavlja ne samo ekonomski, već i politički rizik. Činjenica je da se na ovaj način krše svojinska prava Srbije i prava svih poverilaca "Trepče".\nČelić podseća da je usvanje novog statuta operacionalizacija zakona donetog još 2016. godine, koji je praktično predviđao konfiskaciju, imajući u vidu svojinska prava Srbije u "Trepči". Posle usvajanja tog zakona iz 2016. godine, Vlada Srbije je donela zaključak da se ne priznaju njegovi pravni i faktički efekti.\n- Ako Priština krene u realizaciju novog statuta, očekujem da i Vlada Srbije odgovori na isti način i da sprovede svoj zaključak - kaže Čelić.\nNOVA RAMPA ZA DIJALOG\nĐURIĆ je danas upozorio međunarodnu zajednicu da bi primena statuta kojim se otima "Trepča" imala jednako štetne posledice na dijalog Beograda i Prištine, kao i uvođenje taksa:\n- To nisu uslovi u kojima može da se razgovara. Predsednik SAD Donald Tramp nedavno je poslao pismo u kojem je pozvao Prištinu da se uzdrži od jednostranih poteza. Šta bi primena ovakvog statuta "Trepče" bila nego novi jednostrani potez koji želi da umanji ekonomsku snagu Srba, bez dijaloga, i stavi sve pred svršen čin?\nDirektor Kancelarije za KiM je najavio da će vlasti u Beogradu, u saradnji sa svim stalnim članicama Saveta bezbednosti, Rusijom, Kinom i SAD, razgovarati o tome kako da se te situacije ne ponavljaju.


SITUACIJA SE POGORŠAVA: Novi porast broja zaraženih u Francuskoj - preminulo 16 osoba | Novosti.rs\nU FRANCUSKOJ je u poslednja 24 časa registrovano 1.377 novih slučajeva korona virusa, a preminulo je još 16 osoba.\nPrema navodima nadležnih organa, u Francuskoj je do sada zaraženo 186.573 ljudi, a preminulo je 30.254 osoba, prenosi Rojters.\nNa intenzivnoj nezi nalazi se 381 pacijent sa dijagnozom kovida 19, što je prvi put da je njihov broj na dnevoj bazi porastao u poslednjih 16 sedmica.\nU Francuskoj je od juče zaraženo više od 1.000 ljudi prvi put još od prve polovine maja, kada su francuske vlasti ublažile vanredne mere uvedene za sprečavanja sirenja virusa.\nKorona virus Francuska virus korona korona virus u svetu broj zaraženih virusom korona


Rvač i trener valjevske Mladosti Marko Jovanović učestvovaće na Prvenstvu Evrope, koje će ove godine biti održano u Novom Sadu od 2. do 8. maja. On je na izbornom turniru održanom u subotu u Šapcu osvojio prvo mesto u kategoriji do 97 kilograma, i biće predstavnik Srbije u rvanju slobodnim stilom na smotri najboljih evropskih rvača.\nNa seniorskom kupu Srbije koji je za vikend održan u Subotici, Vuk Lekić, rvač valjevske Mladosti, osvojio je treće mesto u kategoriji do 98 kilograma. Lekić je do bronze došao sa tri pobede tušem uz samo jedan poraz, čime se na sjajan način vratio na strunjaču, posle povrede koju je doživeo na liga meču prošle godine u Valjevu.\nIz Kragujevca sa tri medalje\nNa Kupu Srbije za kadete u grčko-rimskom stilu, održanom u subotu u Kragujevcu, valjevski rvači nastavili su niz osvajanja odličja. Od ukupno pet takmičara Mladosti, trojica su se vratila sa medaljama, a najuspešniji je bio Strahinja Đermanović koji je osvojio zlato u kategoriji do 85kg. Lazar Gavrilović je bio drugi do 100kg, a Ilija Lazarević treći do 76kg. Bojan Đurđević i Saša Nedeljković nisu uspeli da dođu do medalje u kategoriji do 69kg, iako su prikazali dobre borbe.\nJovanović predsednik skupštine RSCS\nJovanović peti, Srbija bronzana\nRadnički - Radnički Stobeks 0:1 (0:0) Strelac: Vićić u 80. minutu. Radnički: Novaković, Ašković, Marković, Đukić, Stevanović, Tajdić, Đurić, Aleksić (Tešić), Gošić, Rajković, Živanović (Dragojević) Radnički Stobeks: Lekić, Ruvidić, Erić, Perić, Andrić, Zarić, Milovanović, Vićić, Kovačević, Novaković (Marijanović), Tadić. Na otvaranju zonaške sezone na Petom puku ispodprosečan fudbal, a srećni i spretniji rival nosi bodove. Radnički je imao više loptu u posedu, čak i više povoljnih prilika, ali je greška odbrane u finišu odlučila pobednika. Đurić je nespretno loptu dodao protivničkom špicu Novakoviću na dvadesetak metara od gola, a ovaj vešto prosledio do Vićića, koji je bio siguran egzekutor.\nKao što se i očekivalo, novi plemejker Metalca Stefan Pot, prvi je otpao sa spiska selektora Aleksandra Đorđevića. "Sale Nacionale" se mladom organoizatoru igre zahvalio posle finalne utakmice na Trofeju Beograda, u kojoj je Srbije savladala Rusiju sa 95:61.


Policija i vozači protiv zabrane odmora u kabini - Pluton Logistics\nZabranom boravka redovnog nedeljnog odmora u kabini, prema EU uredbi 561/2006, vozači se kažnjavaju ako ne mogu dokazati kako su redovni nedeljni odmor proveli izvan kabine. Kako bi izbegli različita tumačenja odredbi, Španci su doneli vlastitu kraljevsku uredbu koja je stupila na snagu 21. februara ove godine i kojom je zabranjeno provođenje redovnog nedeljnog odmora u kabini uz zaprećenu kaznu od 2.000 eura.\nNa konferenciji AEUTRANSMER koju je organizovalo špansko udruženje pevoznika ASTIC čule su s brojne kritike ovakvog rešenja, a zanimljivo je kako ga je kritikovala i policija. Predstavnici „Guardia civil transportes“ koja je zadužena za nadzor saobraćaja ističu kako ova uredbe uzrokuje značajni porast krađa tereta odnosno provala u kabine budući da ne postoje parkirališta pod nadzorom gde bi kamioni mogli biti sigurni.\nŠpanija je i pre držala neslavno prvo mesto u broju krađa tereta, a najnoviji propisi će dodatno zakomplikovali život prevoznicima jer će morati iznalaziti dodatne načine osiguranja tereta ili će im premije osiguranja tereta biti više.\nTakođer, Ramon Valdivia, predsednik udruženja ASTIC ističe kako je nepošteno kažnjavati vozače za provođenje 45-satnog odmora u kabini dok nisu osigurani prihvatljivi uslove za dostupan smeštaj vozača, ali i siguran boravak kamiona i tereta.\n← Malezija proizvodi leteći automobil za javni prevoz i transport robe


InfoBrcko.com - JP "Komunalno Brčko": Počela kontrola vodomjera na daljinsko očitanje potrošnje\nTim povodom u stambene objekte i zgrade zajedničkog stanovanja, u kojima je uveden sistem daljinskog očitanja, postavljena su obavještenja za stanare, da bi korisnici usluge vodosnabdijevanja na vrijeme bili informisani o razlozima zbog kojih će radnici RJ "Vodovod i kanalizacija" u narednom periodu kucati na vrata stanova.\nRadnici će imati odgovarajuće akreditacije sa imenom i prezimenom i nosiće karakteristične uniforme plave boje sa natpisom radne jedinice Vodovod i kanalizacija.\nNaše sugrađane pozivamo na saradnju i obavještavamo da su u skladu sa Zakonom o komunalnim djelatnostima Brčko distrikta BiH dužni da omoguće ovlaštenom licu očitanje vodomjera. Takođe, u skladu s članom 46. Zakona o komunalnim djelatnostima, a u cilju omogućavanja kontrole vodovodne mreže i instalacija, radnicima koji imaju ovlaštenja potrebno je omogućiti slobodan pristup na sve dijelove nekretnine i u sve objekte u kojima su postavljene vodovodne instalacije preko kojih se vrši snabdijevanje vodom. Sa druge strane, ova aktivnost u interesu je i građana i preduzeća, da bi se ažurirala evidencija kupaca vode i neispravne instalacije i vodomjeri doveli u ispravno stanje.\nKorisnike koji će biti odsutni duže vrijeme ili koji budu odsutni u vrijeme kontrole, a budu informisani da je njihov stambeni objekat kontrolisan, pozivamo da putem besplatne info linije 0800 505 07 obavijeste o vremenu kada može ekipa RJ ViK da izvrši kontrolu vodovodnih instalacija u njihovim stambenim/poslovnim jedinicama.


Mali: U Beogradu na novogodišnjim koncertima za četiri dana 150.000 ljudi\nBeta 2. januara 2016. 12:00\nGradonačelnik Beograda Siniša Mali kazao je da je za četiri večeri dočeka Nove godine ispred Doma Narodne skupštine bilo više od 150.000 ljudi, a sinoć je koncerte pratilo oko 30.000 Beogradjana i gostiju grada, saopšto je danas Beoinfo.\nKako je navedneo u saopštenju, Mali je kazao da je sve proteklo u dobroj atmosferi i da u decembru u Beogradu „nikada nije bilo više turista“.\n„Pokazalo se da je dobra odluka da se Nova godina proslavlja četiri dana, jer smo na taj način turistima ponudili kvalitetan i raznovrstan sadržaj, a popunjenost smeštajnih kapaciteta u gradu je sto odsto“, kazao je Mali.\nDodao je da je na ulazima u koncertni prostor oduzeto više stotina kilograma raznih ambalaža, prskalica i petardi, te je sve prošlo bez incidenata.\nTradicionalno, 1. januara Beogradjani i turisti prošetali su Ulicom otvorenog srca, koja je po prvi put organizovana na 10 opština u Beogradu.\nMali je kazao da je Svetogorskom ulicom prvog dana nove godine prošlo više od 100.000 ljudi, tako da je Ulica otvorenog srca bila najposećenija od kada se ta manifestacija održava.\nU akciji prikupljanja sredstava za novo Prihvatilište za decu samo u Svetogorskoj ulici je prikupljeno preko 105.000 dinara.


Košarkaši Kolubare osvojili šampionski pehar Druge muške lige Srbije – GEM info\nKošarkaši Kolubare osvojili šampionski pehar Druge muške lige Srbije\n15/04/2019 Redakcija 0 Comments\nKošarkaši Kolubare osvojili su šampionski pehar Druge muške lige Srbije. Oni su u 26. ujedno i poslednjem kolu na svom terenu u Sportsko rekreativnom centru „Kolubara“ uz odličnu podršku publike savladali ekipu Proletera iz Zrenjanina rezultatom 94 : 74. Košarkaši su dva kola pre kraja prvenstva obezbedili ulazak u Prvu ligu pa je pobeda u poslednjem kolu i šampionski pehar bila samo kruna uspešne sezone u kojoj su izabranici trenera Žarka Simića ostvarili 21 pobedu uz samo pet poraza.\nZa kraj, ostavili su najbolje. Košarkaši Kolubare obradovali su sve Lazarevčane kad su dva kola pre kraja prvenstva obezbedili plasman u Prvu ligu. Ovaj put otišli su još dalje i pobedom u SRC “Kolubara” nad Proleterom završili takmičenje u Drugoj ligi na prvom mestu. Kolubara je nakon pobede protiv ekipe iz Zrenjanina rezultatom 94:74 osvojila titulu šampiona. Ovo je bila ubedljiva pobeda Lazarevčana pa su tokom utakmice i mlađi igrači dobili priliku da zaigraju, što će im u nastavku karijere biti od velikog značaja.\nUprava kluba ne treba da brine za budućnost jer u timu ima nekoliko izuzetno kvalitetnih i persepektivnih mladih igrača koji će stasati u vrhunske sportiste.\nNakon osvajanja trofeja igrači su sebi dali oduška i proslavili istorijski uspeh kluba. Čestitke su stizale i dalje stižu sa svih strana, kaže trener Žarko Simić.\nIgračima, trenerima i upravi kluba predstoji zasluženi odmor. Ipak, nema mnogo vremena za opuštanje jer će uslediti pripreme za sledeću sezonu u kojoj će Kolubara odmeravati snage sa najboljim ekipama u zemlji.\nPodsetimo, Košarkaši Kolubare su dva kola pre kraja prvenstva obezbedili plasman u Prvu ligu u kojoj će nastupati sledeće sezone. Pobedom nad Proleterom u Lazarevcu igrači su na najbolji mogući način, osvojenim peharom, zaokružili sezonu u kojoj su ostvarili 21 pobedu uz samo pet poraza.\nŠeruj post "Košarkaši Kolubare osvojili šampionski pehar Druge muške lige Srbije"\n← Svečanom akademijom počela je manifestacija „Dani Knezove škole“\nOdbojkašice Železničara u finalu Superlige Srbije! →


Ministarstvo građevinarstva, saobraćaja i infrastrukture pokrenulo je danas akciju „Veži pojas – sačuvaj život“, u okviru koje će Auto moto savez Srbije (AMS S) postaviti simulatore u svojim bazama da bi građani mogli besplatno da testiraju koliko pojas znači pirilikom sudara. Potpredsednica vlade i ministarka građevinarstva, saobraćaja i infrastrukture Zorana Mihajlović upozorila je na konferenciji za novinare u Vladi Srbije da se svega četiri odsto ljudi vezuje na zadnjem sedištu.\nOna je najavila da će uskoro biti održan sastanak sa vlasnicima većih restorana u Beogradu na kojem će se dogoviriti kako oni mogu da doprinesu povećanju bezbednosti mladih u saobraćaju.\nKako je rekla, vlasnici restorana mogu da istaknu upozorenja u njihovim objektima da se ne vozi pod dejstvom alkohola, zatim da organizuju vraćanje kući ili da pozivaju taksi za one koji su u alkoholisanom stanju, ali da će se o svemu dogovoriti na sastanku koji će biti održan u narednih pet-šest dana.\nMihajlović je rekla i da će Ministarstvo tražiti od lokalnih samouprava da iste takve sastanke organizuju sa njihovim ugostiteljima.\nDodala je i da će tražiti od MUP-a, kao predlagača izmena i dopuna Zakona o bezbednosti saobraćaja, da što pre započne javnu raspravu o tim izmenama, kao i da će tražiti da se te izmene zakona usvoje po hitnom postupku.\nMinistastvo sprovodi akciju zajedno sa Agencijom za bezbednost saobraćaja.\nVršilac dužnosti direktora Agenicje Milan Božović je rekao da vezivanje na prednjem sedištu može da sačuva život do 50 odsto, a na zadnjem čak i do 75 odsto.\nPredsednik AMS S-a Mirko Butulija rekao je da će simulator čeonog sudara pri brzini od pet do 12 kilometara na sat, biti postavljen prvo u sedištu AMS S-a u Ruzveltovoj 19, i da će na tom mestu građani u naredna cetiri dana moći besplatno da ga isprobaju.\nSimulatori će biti postavljani u bazama AMŠ-a i auto školama.


EKOLOŠKI USTANAK: Formulisani zajednički zahtevi organizacija i inicijativa - Inženjeri zaštite životne sredine\n7. 4. 2021. 7. 4. 2021. admin\nEKOLOŠKI USTANAK: Formulisani zajednički zahtevi organizacija i inicijativa\nIspred Narodne Skupštine Republike Srbije u Beogradu, u subotu 10. aprila, aktivisti i aktivistkinje iz svih delova zemlje okupiće se na zajedničkom Ekološkom ustanku.\nProteklih nekoliko nedelje, od kada su predstavnici pokreta „Odbranimo reke Stare Planine“ pokrenuli inicijativu za šire organizovanje kako bi se ukazalo na sve brojnije ekološke probleme koji u velikoj meri nastaju usped nemara, bezakonja i neodgovornosti nosilaca javnih funkcija na svim nivoima, ukupno 45 udruženja i organizacija dalo je svoj doprinos u pripremi objedinjenih zahteva koji će biti izneti na protestu.\nNa predlog „Inženjera zaštite životne sredine“, a u skladu sa fokusom našeg rada i aktivnosti, u ovu listu uključeni su zahtevi: da se usvoji Strategija upravaljanja otpadom za period 2020-2025. godina, da se obezbedi transparentno i namensko trošenje novca prikupljenih od naknada za zaštitu životne sredine, kao i konkretni zahtevi za rešavanje problema odlaganja farmaceutskog otpada.\nPrateći već petu godinu na sajtu nsekodinar.rs na koji način se u Novom Sadu raspoređuje novac prikupljen od naknada za zaštitu životne sredine (Budžetski fond za zaštitu životne sredine Grada Novog Sada), mišljenja smo da je neophodno promeniti odredbe Zakona o budžetskom sistemu kojima se omogućava nenamensko trošenje ovih sredstava. Da bi građani i građanke imali makar informaciju i uvid u plan i izveštaj o potrošnji novca iz Budžetskog fonda, zahtevamo i izmenu Pravilnika o obrascu programa korišćenja sredstava budžetskog fonda i izveštaja o korišćenju sredstava budžetskog fonda, načinu i rokovima njihovog dostavljanja, koji propisuje lokalnim samoupravama objavljivanje samo šturih i netransparentnih podataka.\nKada je u pitanju rešavanje problema odlaganja farmaceutskog otpada, u istraživanju koje smo krajem prošle godine sproveli sa Lokalnim ombudsmanom Grada Novog Sada, ustvrđeno je da je neophodno uvođenje pravne osnove za formiranje šeme produžene odgovornosti proizvođača za farmaceutski otpad kroz relevantne propise kao i njeno jasno definisanje. Takođe, potrebno je obezbeđivanje odgovarajućih sistema sakupljanja farmaceutskog otpada (uključujući i ambalažu), i to: a. uspostavljanje nacionalnih lokacija za sakupljanje farmaceutskog otpada (lekovi kojima je istekao rok trajanja ili su nepogodni za veterinarsku namenu), b. razvijanje nacionalnih standarda za sakupljanje farmaceutskog otpada (opasnog i neopasnog), kako bi se odredile vrsta i zapremina kontejnera, minimalna i maksimalna učestalost sakupljanja i vrsta vozila za sakupljanje i c. sprovođenje zahteve za uslugu sakupljanja za komercijalne objekte (apoteke), jer se tako može podržati odvojeno sakupljanje različitih farmaceutskih proizvoda i ambalaže farmaceutskih proizvoda.\nPreko 70 zahteva udruženja i inicijativa objedinjeno je u zajednički progras koji možete pogledati OVDE.\nPoziv na Ekološki ustanak upućen je svima koji su, uz obavezno poštovanje epidemiološkim mera, u mogućnosti da se pridruže. Početak je zakazan za 13. časova, a više informacija dostupno je na Facebook stranici događaja.\nOrganizacije i inicijative koje žele da podrže zahteve mogu to da učine popunjavanjem online formulara.\nZajednički zahtevi uključuju:\n– Poštovanje Ustava i postojećih zakona u oblasti zaštite životne sredine\n– Usklađivanje propisa sa najvišim standardima zaštite životne sredine\n– Učešće građanki i građana u pitanjima zdrave životne sredine\n– Informisanje i obrazovanje o zaštiti životne sredine na svim nivoima\n– Zaštitu prirode\n– Zaštita svih šuma, obustava seče u zaštićenim područjima i pošumljavanje\n– Obustavu izgradnje i reviziju štetnih projekata MHE\n– Očuvanje vodnih dobara\n– Zdrave urbane sredine\n– Odgovorno upravljanje otpadom\n– Da dišemo čist vazduh\n– Energiju dobru za sve\n– Sveobuhvatni održivi razvoj!\nKao odgovorni i zabrinuti građani i građanke Srbije, od svih državnih institucija, političkih i društvenih elita, hitno zahtevamo rešavanje problema u životnoj sredini!\nIPA II: Sastankom u Bajinoj Bašti i zvanično započeo projekat „Opštine sa nula otpada“


U Srbiji 628.000 siromašnih građana\nEvropska mreža protiv siromaštva – Srbija (EMPSS) pozvala je danas Vladu Srbije i nadležna ministarstva da smanjenje siromaštva postave kao prioritet rada, jer su istraživanja pokazala da u Srbiji 628.000 ljudi živi u apsolutnom siromaštvu.\nEvropska mreža je podsetila da je vlada procenila da je samcu dovoljno 11.340 dinara mesečno da podmiri svoje potrebe tako da ne bude siromašan, samohranoj majci sa jednim detetom 17.010 dinara mesečno da živi izvan siromaštva, a bračni par sa dvoje dece sa 30.618 dinara potrošnje mesečno može da održava svoju porodicu iznad linije siromaštva.\n„To znači da više od četvrtine stanovništva živi ispod standarda uobičajnog za Srbiju i lako može zapasti u siromaštvo“, navode u EMSS-u.\nIstakli su da dodatno zabrinjava činjenica da domaćinstva koja imaju bar jednog zaposlenog člana čine čak 36,5 odsto siromašnih domaćinstava u Srbiji.\n„U perspektivi stvari stoje još lošije, zbog verovatnog zaostajanja lične potrošnje u doglednoj budućnosti, deo toga je smanjenje plata u javnom sektoru i penzija, može se očekivati određeno povećanje siromaštva čak i ukoliko dođe do umerenog privrednog rasta“, upozorili su u EMSS.\nZbog loših pokazatelja, Evropska mreža protiv siromaštva – Srbija pozivala je Vladu Srbije, nadležna Ministarstva i druge relevantne organe javne uprave da „smanjenje siromaštva postave kao prioritetni cilj u sve razvojne strategije, kao i da hitno unaprede politike zapošljavanja i socijalne zaštite i njihovu primenu, kako bi se sprečilo dalje osiromašenje građana i ostvario održiv razvoj po meri čoveka“ .


Potvrđena presuda kojom je sindikatu Mittal Steela zabranjen nastavak generalnog štrajka - Klix.ba\nOpćinski sud u Zenici objavio je danas da je presudom Kantonalnog suda u Zenici od 25. maja 2007. potvrđena presuda ovog suda od 3. augusta 2007. kojom je tuženom Sindikatu metalaca BiH Sarajevo - Sindikalna organizacija Mittal Steel Zenica zabranjeno organiziranje i dalje provođenje generalnog štrajka započetog 1. augusta 2007.\n«Tužilac Mittal Steel d.o.o. Zenica odbijen je s dijelom tužbenog zahtjeva kojim je tražio da sud utvrdi da nisu ispunjeni uvjeti za održavanje generalnog štrajka, te je tuženi obavezan da naknadi tužiocu troškove postupka od 540 KM, a prijedlozi tužioca za određivanje mjere osiguranja i imenovanje predsjednika arbitraže odbačeni kao nedopušteni», saopćeno je iz Općinskog suda u Zenici.\nOdlučujući o žalbi Sindikata Mittal Steela od 3. augusta 2007. protiv navedene presude, Kantonalni sud u Zenici zaključio je da žalba nije osnovana, da je prvostepeni sud potpuno i pravilno utvrdio činjenično stanje i primijenio materijalno pravo, te da pri tome nije načinio povrede odredaba parničnog postupka.\nU obrazloženju presude od 25.septembra 2007. navodi se da je Općinski sud u Zenici za svoju presudu dao valjane i jasne razloge koje kao pravilne prihvata i Kantonalni sud u Zenici.\nPresudom Općinskog suda u Zenici 3. augusta prekinut je trodnevni generalni štrajk u Mittal Sdteelu, tokom kojeg su radnici od uprave kompanije tražili povećanje tadašnje cijene rada s dvije na 2,50 KM.


Fondacija Tempus organizuje međusektorski vebinar posvećen dodatnom konkursu za KA2 projekte strateških partnerstava (druga runda Opšteg poziva za podnošenje prijava za 2020. godinu). Vebinar će biti održan u petak, 18. septembra, 2020. godine, putem alata ”Microsoft Teams“. Tokom vebinara će biti predstavljene mogućnosti podnošenja dva tipa projekata strateških partnerstava: Partnerstva za podršku u digitalnom obrazovanju… pročitajte više\nInformativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom septembra 2020. godine organizuje događaje: Vebinar: Kako na studentsku razmenu kroz programe Erazmus+ i CEEPUS?, 4. septembar, 16-17 časova Vebinar: Erazmus+ KA1 projekti mobilnosti za mlade i omladinske radnike, 14. septembar, 16-17 časova Vebinar: Eurodesk – konkursi i prilike… pročitajte više\nAktivnosti međunarodne razmene (Transnational Cooperation Activities – TCA) su namenjene pojedincima zaposlenim i aktivnim u sektoru formalnog obrazovanja i omladinskom sektoru. Trenutno je za učesnike iz Srbije otvoreno nekoliko događaja na koje se zainteresovani mogu prijaviti. U slučaju promena u načinu i datumu realizacije događaja zbog mera u vezi sa pandemijom korona virusa, izabrani učesnici će… pročitajte više\nVažno obaveštenje o trećem Erazmus+ roku u oblasti mladih za 2020.\nFondacija Tempus obaveštava sve organizacije i institucije iz Srbije o raspoloživim sredstvima i specifičnostima trećeg roka (01.10.2020.) Erazmus+ Opšteg poziva za predloge projekata za 2020. godinu u oblasti mladih. U prva dva roka za podnošenje projekata, ugovoren je veći deo planiranih sredstava za 2020. godinu za oblast mladih. Opredeljena sredstva za KA1 projekte mobilnosti omladinskih… pročitajte više


U DOB-u počinje 4. Merlinka festival! – Predrag Azdejković\nU DOB-u počinje 4. Merlinka festival!\nPosted: 13/12/2012 02/03/2013 by admin\nČetvrti Međunarodni festival queer filma “Merlinka” održaće se od 13. do 17. decembra 2012. godine u Velikoj sali Doma omladine Beograda. Za pet dana festivala odabrano je preko 40 kratkih, igranih i dokumentarnih filmova. Ovo je bila dobra prilika za razgovor sa Predragom Azdejkovićem, direktorom festivala i Gej lezbejskog info centra, koji je jedan od organizatora.\nO odabiru transseksualnosti kao teme ovog izdanja “Merlinke”, Azdejković kaže: “U LGBT kontekstu to poslednje slovo je zaista poslednje i često ignorisano, čak i od gej-lezbejske zajednice. Vrlo malo informacija imamo o transseksualnosti i životu transseksualaca. To nam je bio motiv da festival posvetimo toj temi i da festival prati slogan „Transformacija“. Takođe, Vjeran Miladinović Merlinka, po kome festival nosi ime, je bio transvestit, tako da je sasvim logično da jedne godine to i bude noseća tema festivala.”\nOd filmova koji će biti prikazani na festivalu, a bave se ovom temom, pored holandskog dokumentarca “Ja sam sada žena”, koji govori o transseksualnim osobama koje su prve promenile pol sredinom 20. Veka, Predrag izdvaja poljski igrani film “Trans” kojim će 13. decembra u 17 časova festival biti otvoren.\nAzdejkovićeva preporuka su i filmovi „Savršena porodica“ sa Ketlin Turner, „Žica“ sa Klaudijom Kardinale, „Provala oblaka“ sa oskarovkama Olimpijom Dukakis i Brendom Friker, dokumentarac „Naš gej heroj – Vito“ u HBO produkciji, kao i turski film „Trbušni plesač“ koji je osvojio dosta nagrada po međunarodnim festivalima, a snimljen je po istinitom događaju. Sem njih, Peđa preporučuje i sve kratke filmove koji su ove godine naročito zanimljivi i kvalitetni.\nBudući da smo na pragu četvrtog izdanja festivala, pitali smo Peđu da li je “Merlinka” do sada ostvarila neki od svojih ciljeva: ”Mislim da filmovi, serije, pozorišne predstave mogu jako puno da doprinesu prihvatanju LGBT populacije, dok klasični aktivizam doprinosi zakonskim i legalnim promenama. Ljudi kada po prvi put vide ili upoznaju gej ljude reaguju kao da su videli čudo, jer ih je društvo tako naučilo da reaguju. Filmovi i serije daju mogućnost velikom broju ljudi da upoznaju i vide gej ljude, da prvi put reaguju kao da su videli čudo, da već kod drugog ili trećeg puta to bude sasvim normalna stvar… i onda kada upoznaju gej ljudi u realnom životu reaguju sasvim normalno, što i jeste cilj LGBT aktivizma. Ovaj festival je doprineo vidljivosti LGBT populacije, uključio mlade da razmišljaju o LGBT temama kroz konkurs za plakat, učinio da mediji, kao i država kroz svoje fondove, podržavaju LGBT festival. Još uvek radimo na prihvatanju i osnaživanju LGBT populacije i to će biti proces.”\n“Merlinka” bi mogla da utiče na veću zastupljenost queer tematike u domaćim filmovima: “Nama je to želja. Želimo makar da budemo prostor za kratke studentske filmove, koji bi premijere imali na našem festivalu. Tokom godine nema toliko srpskih filmova, da možemo da očekujemo da će film u celosti biti posvećen LGBT temi, ali ima dovoljno da možemo da očekujemo makar neke epizodne uloge. Mada bih mnogo više voleo da vidim gej likove u domaćim serijama, jer one imaju mnogo veću gledanost”, zaključuje Azdejković.\nTags: 2012, DOB


ĐUKA NAPAO BRNABIĆEVU ZBOG BELORUSIJE: Bura U SNS\nĐuka i Brnabićeva se ne slažu\n„Ne znam ko je iz vlasti i u čije ime navodno potpisao deklaraciju EU o izborima u Belorusiji. U moje ime to ne može da uradi. Deklaracija EU o izborima u Belorusiji je sramna“, napisao je član Srpske napredne stranke Vladimir Đukanović na Tviteru.\nSrbija je zemlja koja se našla među potpisnicima deklaracije Evropske unije o izborima u Belorusiji, koje je predsednik Aleksandar Lukašenko pokrao, što je dovelo do ozbiljnih sukoba u vrhu Srpske napredne stranke.\nNaime, danas se Ana Brnabić pravdala za to što je Srbija stala naspram Belorusije i „velikog srpskog prijatelja“, kako je Vučić često oslovljavao Aleksandra Lukašenka. Međutim, sada je tom „velikom prijatelju“ zario nož u leđa.\nA posle izvinjenja Ane Brnabić, usledili su novi problemi u Srpskoj naprednoj stranci, pošto se oglasio Vladimir Đukanović, za koga je poznato da govori ono što Aleksandar Vučić misli. I usledila je oštra paljba po onima koji su tu deklaraciju potpisali (čitaj: usledila je paljba po članovima partije).\n– Ne znam ko je iz vlasti, niti u čije ime navodno potpisao deklaraciju Evropske unije o izborima u Belorusiji. U moje ime to ne može da potpiše i lično kao poslanik vladajuće većine izražavam protivljenje takvom potpisu, ukoliko on postoji. Deklaracija EU o izborima u Belorusiji je sramna – napisao je Đukanović na Tviteru.\nDa li će posle ovoga Brnabićka i dalje ostati glavni kandidat za novog-starog premijera ili joj je Vladimir Đukanović, inače pasionirani čitalac Direktno.rs, poslao jasnu poruku da zaboravi na dosadašnju funkciju i privilegije koje je čekaju u nekadašnjoj vili Jovanke Broz?\nPrethodni tekstVUČIĆ: ”Govore mi da sam peder i picousti”\nSledeći tekstISPLIVAO VIDEO: Milo potkupljuje Rome za glas\nBRNABIĆEVA: Imam utisak da sve što radimo nije dobro